“MOET WEET” INLIGTING RONDOM SARS SE DIESELTERUGBETALINGS – DTVDH\n“MOET WEET” INLIGTING RONDOM SARS SE DIESELTERUGBETALINGS\nHierdie dokument bevat ‘n stel riglyne wat uit ervaring met baie werklike dieseloudits, sowel as intensiewe gesprekke met SARS-amptenare tydens inligtingsessies, saamgestel is deur Afriklok. Dit is nie bedoel om as regsadvies te dien nie, maar as praktiese riglyn vir die hantering van u dieselrabat-eis. As u gehoor gee aan die vereistes in die dokument is dit baie waarskynlik dat SARS tevrede sal wees met u rekordhouding en dat u rabat-eise gevolglik nie afgewys sal word nie. As u dit ignoreer is dit feitlik seker dat SARS u een of ander tyd gaan uitvang en dan is daar min omdraaikans vorentoe.\nDit is ‘n feit dat SARS baie strenger geword het met die toepassing van die wet, en dat dit gevolglik veel moeiliker is om ‘n suksesvolle (en wettige) rabat-eis saam te stel. Die dokument is geskryf om tipiese probleme en wanopvattings duidelik te identifiseer en hopelik te elimineer – dit is dus ‘n poging om die realiteite van die dag vierkantig in die oë te kyk, eerder as om ‘n volstruisbenadering te volg.\nAGTERGROND: DIE ONTSTAAN VAN DIE TERUGBETALINGSKEMA\nDie skema waarvolgens ondernemings in die primêre bedrywe (hoofsaaklik landbou, bosbou, mynbou en visserye) ‘n gedeelte van hulle dieselaankope kan terugeis, het sy ontstaan daarin dat die staat hierdie bedrywe wil ondersteun. Die feit dat baie van die diesel in hierdie bedrywe nie op die pad gebruik word nie, maak teoreties die gedeelte van die dieselprys wat aan die Padongelukke-fonds en die onderhoud van paaie sou spandeer word beskikbaar om as aansporing te dien of as terugbetaling aan te wend. Let wel: Dit is NIE ‘n betaling omdat u nie die paaie gebruik nie, maar is wel bedoel om u primêre produksieproses te stimuleer. Voorbeeld: Wanneer u u eie plaasprodukte per pad vervoer, mag u wel hiervoor eis, al gebruik u dan wel ook die paaie.\nDit verklaar ook waarom daar soms aspekte is wat onprakties of onlogies lyk. As voorbeeld: Die rit waarmee u produkte mark toe stuur mag voor geëis word, maar die terugrit NIE, tensy dit ook dan met ‘n sinvolle vrag boerderybenodigdhede terugkeer.\nWERKING VAN DIE SKEMA:\nDie stelsel berus op ‘n self-aanslag basis (Engels: Self-assessment) en plaas die verpligting om bewys te lewer 100% op die boer. SARS het nie normaalweg direkte toegang tot die dokumentasie wat vereis word om ‘n aanslag te doen nie (alhoewel dit tipies tydens ‘n oudit aangevra kan/sal word). Dit beteken in beginsel dat u self die aanslag bepaal, maar dan moet u dit kan ondersteun met die rekords soos in die wet vereis. Die opgawe wat u invul, is ‘n wettige verklaring wat u maak om te bevestig dat u geregtig is op die terugbetaling, en dat u rekords toereikend is om dit te bewys. Wanvoorstellings (doelbewus of uit onkunde) kan bepaalde strafmaatreëls tot gevolg hê.\nDie terugbetaling of uitbetaling van die dieselrabat word in die wet omskryf as ‘n voorlopige betaling op grond van u eis. Dit kan steeds omgekeer word na afloop van ‘n inspeksie of ‘n oudit. Die terugbetaling word deur SARS gemaak slegs as hulle nie risiko daarin sien nie. Dit kan dus ook teruggehou word tot na ‘n oudit of inspeksie. U moet dus verstaan dat die blote feit dat u eis sonder oudit of inspeksie toegestaan is, beslis nie beteken dat u nou die oudit of inspeksie gaan vryspring nie.\nDit is verder so dat standaardpraktyk by SARS beteken dat enige substansiële terugbetaling feitlik altyd onderhewig is aan ‘n oudit. Die vraag is dus nie OF u rekords geoudit gaan word nie, maar bloot WANNEER. Dit is dus nie ‘n lotery nie en dit is beslis nie die moeite werd om ‘n kans te vat nie.\nDIE TOTSTANDKOMING VAN REDELIKE EN KORREKTE REKORDS (“REASONABLE AND PROPER RECORDS”)\nSARS se personeel praat van ‘n goue draad wat gevolg moet kan word vanaf die aankoop van die diesel, deur aflewering tot in die massatenk, van daar tot binne die trekker of voertuig se tenk, tot en met verbruik van die diesel binne u eie boerdery vir ‘n spesifieke aktiwiteit wat die eis van ‘n dieselrabat toelaat.\nGoeie rekordhouding beteken dat u dag vir dag aan u rekords bou soos wat die boerdery bedryf word. Dit is ook een van die redes hoekom SARS ‘n duidelike voorkeur vir handgeskrewe logboeke en ritstate het – om die rekords agterna met iets soos Excel te produseer laat outomaties rooi ligte vir die inspekteur flikker. Ons ervaring is dat mens in alle gevalle die oorspronklike geskrewe state benodig, selfs al gebruik mens ‘n elektroniese uitreikingstelsel op die dieseltenk.\nDie wet vereis van u om rekord te hou van diesel wat aangekoop is EN GEBRUIK is. Om hierdie rede is dit nie aanvaarbaar om op aankope te eis nie – die ongebruikte gedeelte is nog in die massatenk of in die verskillende voertuie se tenks en mag eers voor geëis word wanneer dit werklik fisies opgebruik is.\nDie volgende dokumente is almal vereistes vir die totstandkoming van ‘n stel rekords wat SARS as redelik en volledig sal ag. Let wel dat hierdie lys die items is wat spesifiek met die hantering van diesel verband hou – daar is ander vereistes ook, byvoorbeeld BTW-registrasie, voertuiglyste, kaarte van die plaas, ensomeer.\nBTW-faktuur in korrekte entiteit se naam, vir die oorspronklike aankoop van diesel;\nAfleweringsbewys met datum en tyd van aflewering;\nGereelde rekord van dip-lesings;\nLogboek: Uitreik van diesel na voertuie (“Diesel storage and dispensing log book”);\nLogboek: Gebruik van diesel deur voertuie (“Diesel usage log book”);\nVolledige lys van voertuie en toerusting waarvoor geëis word, insluitende enige gehuurde items of kontrakteurs-items, individueel gespesifieer;\nAfleweringsnotas van produkte op die mark gelewer, en benodigdhede ontvang op die pl\nBenewens hierdie dokumente hou SARS daarvan as u ander stawende inligting het, byvoorbeeld, ‘n boerdery- dagboek wat aandui wanneer u watter take verrig het, byvoorbeeld:\nDagboekinskrywing: 15-20 November 2016: Mielies geplant op land B30 (110ha)\nDie bestaan van sulke stawende inligting maak dit makliker vir SARS om ‘n geheelbeeld van die boerdery- aktiwiteite te vorm, en hoe meer van hierdie stawende inligting u kan voorsien, hoe waarskynliker is dit dat u eis sal slaag.\nAKTIWITEITE WAARVOOR DIESELRABAT GEËIS KAN WORD: Die volledige lys van toelaatbare of eisbare aktiwiteite vir die boerdery-omgewing volg hieronder, presies soos dit in SARS se Skedule 6 (Gedeelte 3) verskyn. Let wel dat hierdie items baie breedweg gedefinieer is – byvoorbeeld, “(AA) Growing crops and harvesting and storing crops on the farming property”. SARS self vereis tipies veel meer detail, byvoorbeeld: “Ploeg van land B30 (110ha)”. Ons aanbeveling is dat u minstens die tipiese bewerkings (ploeg, plant, spuit, snoei, oes, vervoer, ensomeer) as basiese aktiwiteite vir logboek-doeleindes gebruik, tesame met ‘n aanduiding van WAAR die aktiwiteit plaasgevind het. Die doel van SARS se lys hieronder is eintlik hoofsaaklik bedoel om te bepaal of dit wat u doen wel breedweg kwalifiseer vir die terugbetalingskema.\n(AA) Growing crops and harvesting and storing crops on the farming property.\n(BB) Horticulture, pasturage and apiculture.\n(CC) The breeding of fish in dams and the farming of oyster\n(DD) The breeding and caring for animals and reptile\n(EE) The breeding and caring for race and show horses and the transportation there\n(FF) The shearing or cutting of hair or fleece of livestock, or the milking of livestock.\n(GG) The transport of livestock to a farming property for the purpose of rearing.\n(HH) The rounding up or herding of livestock.\n(IJJ) Baling of hay. (Die foutiewe nommer kom net so uit SARS se dokument)\n(KK) The planting or tending of fruit tree\n(LL) Any activity undertaken for the purpose of soil or water conservati\n(MM) The carrying out of fire fighting activitie\n(NN) The construction or maintenance of fence\n(OO) The construction or maintenance of firebreak\n(PP) The service, maintenance or repair of vehicles or equipment for use in a farming activity if it is carried out at the place where farming is carried\n(QQ) The construction or maintenance of sheds, pens, silos or silage pits for use in a farming activity.\n(RR) The construction or maintenance of dams, water tanks, water troughs, water channels, irrigation systems or drainage systems including water pipes and water piping for use in a farming activity carried out on the farming property.\n(SS) The carrying out of earthworks for the purpose of a farming activity, carried out on the farming propert\n(TT) Searching for ground water solely for use in a farming activity, or the construction or maintenance of facilities for the extraction of such water, solely for that\n(UU) The pumping of water solely for use in farming if the pumping is carried out on a farming property.\n(VV) The supply of water solely for use in farming if the supply is to a farming property and the water is supplied from that property or a place adjacent to that property.\n(WW) The storage of farming product\n(XX) The packing, or prevention of deterioration of farming products, if the packing or the prevention of deterioration of the products is carried out on a farming property.\n(YY) Weed, pest or disease control.\n(ZZ) Hunting or trapping that is carried on as part of farming operations including the storage of any carcasses or ski\n(AAA) Game farming, excluding leisure activities such as game viewing and lodgi\n(BBB) Generating electricity or the use of other farm equipment for domestic purpose\n(CCC) Use of locomotives for the carriage of goods by rail on the farming propert\n(DDD) Flood management on farming property.\nALGEMENE MISVERSTANDE EN WANBEGRIPPE\nHierdie is voorbeelde van algemene misverstande rondom eise. Die meerderheid van hierdie voorbeelde is van SARS self afkomstig – u kan dus gerus wees dat hulle dit sal herken.\n“Algemene boerdery” of “Primêre produksie” as aktiwiteit: Hierdie baie algemene sonde is beslis nie volledig genoeg om aanvaarbaar te wees vir SARS nie. Hulle wil presies weet WAT met die diesel gedoen is, en ook WAAR dit gedoen is, ten einde aan die vereistes van die wet te voldoen. Die probleem met iets soos “Primêre produksie” is dat dit maklik misbruik kan word as ‘n tipe vangnet vir enige aktiwiteite wat nie noodwendig werklik te doen het met primêre produksie nie. SARS self noem hierdie spesifieke twee klassifikasies in hulle inligtingsvergaderings as voorbeelde van goed wat NIE werk nie. As u ten spyte van hierdie advies dus voortgaan om hierdie (of soortgelyke) items te gebruik moet u beslis probleme verwag.\nVermenging van aktiwiteite: Die wet word baie streng toegepas wanneer gemengde aktiwiteite plaasvind. As u byvoorbeeld ‘n kragopwekker het wat krag voorsien aan ‘n pakhuis op die plaas, is dit toelaatbaar omdat dit die primêre produksieproses in die pakhuis ondersteun. As dieselfde kragopwekker (met dieselfde diesel) dan ook krag aan die woonhuis en/of arbeidershuise voorsien, kelder dit die geldigheid van die eis ten opsigte van die pakhuis, en daar is nie uitkomkans nie. SARS se argument is dan bloot dat daar nie ‘n manier bestaan om sonder twyfel te bepaal hoeveel diesel deur die pakhuis gebruik is, en hoeveel deur huishoudelike kragvoorsiening nie. Die gebruik van beramings of persentasies word GLAD NIE aanvaar nie. Hierdie beginsel van “geen beramings of persentasies” geld REGDEUR die administrasie van die dieselterugbetalings.\nDie 80/20% beginsel: Die feit dat slegs 80% van die “eligible litres” toegelaat word vir berekening van die terugbetaling, het GEEN verband met enigiets anders nie. Die 20% wat nie uitbetaal word nie, is NIE daarvoor bedoel om voorsiening vir privaatgebruik te maak nie. Die wet omskryf bloot dat 80% van die diesel wat vir primêre produksie aangewend is, geëis mag word. Ek vermoed dat dit bedoel is om voorsiening te maak vir daardie geleenthede waar voertuie wel op die pad gaan terwyl hulle byvoorbeeld produkte mark toe neem.\nBuite-aankope van diesel: Twee probleme: Die tipiese vulstasie-strokie is nie ‘n volledige BTW faktuur soos deur die wet vereis nie (naam en adres of BTW-nommer verskyn tipies nie daarop nie), en die tweede probleem is dat SARS uit beginsel nie hierdie buite-aankope aanvaar vir eisdoeleindes nie. Hulle kan moontlik op regsgronde aangevat word oor die beginsel, maar u sal bereid moet wees om die saak tot in die hof te neem. My voorstel sou wees dat die vragmotor langafstand-tenks moet hê om die terugrit ook te kan doen, of u kan sekerlik ook ‘n drom met brandstof saamstuur as dit in u geval die moeite werd blyk te wees.\nBakkies (en enige ander voertuie wat hoofsaaklik bedoel is om op die pad gebruik te word): SARS dring baie sterk aan dat u ‘n logboek van individuele ritte hou vir elke voertuig waarop u van plan is om die dieselrabat te eis. Dit gaan daaroor dat hierdie voertuie dikwels meerdoelig aangewend word, byvoorbeeld om in die oggend vroeg werkers te vervoer (waarvoor rabat NIE geëis mag word nie) en dan dalk later gebruik word om boerdery-benodigdhede in die dorp op te laai, waarvoor rabat wel geëis mag word..\nTerloops (en ook baie belangrik): As die voertuig leeg (of met ‘n onsinnig klein hoeveelheid boerdery- benodigdhede gelaai) terugloop, mag u nie daarvoor eis nie. Die wet beskryf hierdie situasie spesifiek – slegs ritte met boerdery-produkte NA die mark, en slegs ritte met boerdery-benodigdhede TERUG NA die plaas mag voor geëis word. Kyk ook die vorige hofie oor diesel wat langs die pad ingegooi word, en lees verderaan in die dokument oor logboeke vir padvoertuie.\nDit is duidelik dat SARS veel strenger omgaan met padvoertuie soos bakkies en vragmotors as wat hulle byvoorbeeld sal doen met enkeldoel-toerusting soos stropers spuite en selfs trekkers, waar die beweging op die pad ongereeld en eintlik bloot toevallig gebeur. ‘n Enkele inskrywing vir ‘n stroper vir een hele dag sal waarskynlik maklik deurgaan, terwyl dieselfde vir ‘n vragmotor waarskynlik bevraagteken sal word.\nU het basies twee keuses hier: Eerstens kan u besluit om glad nie die dieselrabat vir bakkies of vragmotors te eis nie. As hierdie voertuie nie ‘n groot persentasie van u bedryf uitmaak nie, is dit ‘n keuse wat moontlik sinvol kan wees. Tweedens het u die keuse om wel ‘n logboek te hou, en dan geld sekere standaarde daarvoor. SARS se voorgeskrewe formaat (veral die sogenaamde “diesel usage report”) is nogal ingewikkeld, en ons adviseer u eerder om ‘n vereenvoudigde formaat te gebruik, en dit dan later self in die voorgeskrewe formaat te konsolideer, hetsy met die hand of verkieslik met behulp van ‘n rekenaarprogram.\nLet ook daarop dat aktiwiteite soos rondry op die plaas ter wille van toesighouding nie sonder meer as primêre produksie geag sal word deur SARS nie. Daar waar u byvoorbeeld saad aanry na ‘n planter sal dit geldig wees, maar as u dorp toe ry vir sake sal SARS dit nie toelaat nie. Ek is van mening dat mens nog die moeite kan doen om tipiese “plaasbakkies” se diesel te eis, maar dat dit nie die moeite werd is om die boer of plaasbestuurder se dubbelkajuit-bakkie te eis nie, bloot as gevolg van die verwagte kompleksiteite en twispunte rondom die logboek hiervoor, sowel as die intensiteit van boekhouding wat vereis word.\nKontrakteurs: Dit staan u vry om kontrakteurs te gebruik om werk namens u te doen, byvoorbeeld grondvoorbereiding of stroopwerk. Die kontrak moet as ‘n sogenaamde “Droë kontrak” opgestel word, met ander woorde die kontrakteur voorsien nie self diesel nie, maar gebruik diesel wat u aan hom voorsien uit u massatenk. Verder is dit noodsaaklik dat u die kontrakteur se voertuie presies soos u eie hanteer, met ander woorde, elke voertuig moet apart in u stelsel gelys word en die diesel wat aan die kontrakteur voorsien word, moet per voertuig uitgereik word. As die kontrakteur ‘n dieselkarretjie het waarmee hy diesel by u kom afhaal, moet hy dan steeds ook per voertuig boekhou, anders gaan SARS die eis afwys en u moontlik selfs penaliseer ook.\nUurmeters/odometers: SARS het geen vaste reëls hieroor nie. Die toets sal steeds wees of u “reasonable and proper records” hou. My vermoede is dat, omdat iets soos ‘n kragopwekker of ander kleiner toerusting nie normaalweg met uurmeters toegerus word nie, dit nie redelik van SARS sal wees om dit te vereis nie. Dit beteken egter ook dat, as u trekker se uurmeter uit orde is, u iewers hiervan sal moet werk maak tensy die trekker werklik baie eenvoudig aangewend word, byvoorbeeld net om ‘n waterpomp aan te dryf, waar mens op ander maniere ook die gebruik kan bevestig (byvoorbeeld: Dit loop elke dag drie ure).\nFabrisering van logboeke: SARS is baie deeglik bewus daarvan dat mense “wakkerskrik” met die ontvangs van ‘n kennisgewing dat SARS hulle gaan oudit, en dat in hierdie proses daar dan soms logboeke gefabriseer word. Met ander woorde: U skep ‘n logboek om by u eis te pas, eerder as om die oorspronklike eis op grond van ‘n bestaande logboek in te dien. Hierdie word in ‘n baie ernstige lig beskou en kan selfs tot vervolging lei, as SARS van mening is dat die eindresultaat is dat die fiskus hiermee bedrieg word. Dit is ook waarom die logboek (selfs as dit met die hand geskryf is) steeds deel moet vorm van die groter prentjie wat u totale boerdery-aktiwiteit daarstel.\nTer opsomming: SARS sal slegs die eis laat slaag as hulle onder die indruk verkeer dat u redelike en korrekte rekords hou, en dat u aan al die wetlike vereistes voldoen. U optrede en rekords moet dus nie wantroue wek nie, en u moet beslis ver wegbly van die sondes wat hulle self maklik herken.\nSARS se Skedule 6 definisie van ‘n logboek: Dit word in die oorspronklike Engels aangehaal, ter wille van akkuraatheid. Dit omvat die wetlike basis wat SARS gaan gebruik om u logboek te beoordeel.\n“Logbooks” means systematic written tabulated statements with columns in which are regularly entered periodic (hourly, daily, weekly or monthly) records of all activities and occurrences that impact on the validity of refund claims. Logbooks should indicate a full audit trail of distillate fuel for which refunds are claimed, from purchase to use thereof. Storage logbooks should reflect details of distillate fuel purchases, source thereof, how dispersed/disposed and purpose of disposal. Logbooks on distillate fuel use should contain details on source of fuel, date, place and purpose of utilisation, equipment fuelled, eligible or non-eligible operations performed and records of fuel consumed by any such machine, vehicle, device, or system. Logbook entries must be substantiated by the required source documentation and appropriate additional information\nthat include manufacture specification of equipment, particulars of operator, intensity of use (e.g. distance, duration, route, speed, rate) and other incidents, facts and observations relevant to the measurement of eligible diesel use.\nDit beteken kortliks dat mens se logboek-inskrywing so volledig moet wees dat dit objektief aan SARS bewys lewer dat die diesel korrek en sinvol gebruik is in die primêre produksieproses.\nGereelde diplesings: SARS vereis dat u periodiek diplesings moet neem, en minstens aan die begin en einde van ELKE belastingperiode, dus MINSTENS elke twee maande. Die doel hiermee is om ‘n vaste kontrolepunt te skep waarmee die logboek se inskrywings vergelyk kan word. Met ander woorde: Die logboek-inskrywings het die implikasie dat daar byvoorbeeld nou nog 1310 liter in die tenk oor is, en die diplesing kan dit bevestig (of dalk nie, in welke geval daar ‘n onverklaarbare “wins” of verlies van diesel was). Ons aanbeveling is dat u, benewens die vereiste lesings aan die begin en einde van die periode, OOK met elke aflewering van diesel op die plaas, ‘n “voor” en “na” diplesing neem. Ons het ervaring van situasies waar mense diesel bestel, maar dit wat werklk fisies afgelewer word, is dan substansieel minder as wat die afleweringsnota wys, omdat die drywer ‘n skema van sy eie bedryf en die diesel wat hy terughou, dan aan iemand anders verkoop.\nHOE LYK ‘N OUDIT?\nU sal in die volgende paragrawe lees van verskillende tipes korrespondensie wat SARS uitstuur wanneer ‘n oudit in proses is. Dit is van die allergrootste belang dat u hierdie korrespondensie respekteer deur dit eerstens te lees en te verstaan, en tweedens volledig en akkuraat te reageer op enige versoeke wat SARS daarin rig. As u in gebreke bly om dit te doen, is dit 100% seker dat SARS op hulle koers sal volhou en meedoënloos die stappe volg. Die kans dat die proses dan op ‘n gunstige resultaat vir u sal uitloop, is bitter naby aan nul.\nDie afskop van die inspeksie of oudit is ‘n “Letter of engagement” waarin SARS kennis gee dat u ondersoek gaan word. Dit begin tipies met ‘n steekproef van twee maande se rekords, of hulle kan ook direk vra vir twee jaar se rekords. Dit kan ‘n besoek insluit, of dit kan bloot kantoorgebonde na die rekords kyk wat u dan voorlê. U kan ook wel vra dat hierdie ondersoek uitgestel word, as u byvoorbeeld in ‘n besige tyd op die plaas het (planttyd of oestyd), of as daar ander persoonlike omstandighede is wat potensieel uitstel kan regverdig. Ons ervaring is dat SARS heeltemal bereid is om redelike uitstel toe te staan.\nOns advies is dat u beste kans op ‘n relatief pynlose ervaring in hierdie stadium geleë is.\nDit is beslis in u eie belang om hierdie aanvanklike steekproef van twee maande (of dan twee jaar) se data so goed te hanteer dat die inspekteur tevrede is dat u rekords op standaard is en dat dit nie nodig is om verder te gaan met die ondersoek nie.\nAs die inspekteur nie tevrede is met die aanvanklike steekproef nie, word twee jaar se rekords volgende aangevra en nagegaan. Die inspekteur het glad nie diskresie hieroor nie omdat dit so in die wet voorgeskryf word. As u dus die aanvanklike versoek swak of onduidelik beantwoord, is u besig om ekstra moeite vir uself in die proses in te bou. Verder is dit ook beslis so dat die inspekteur wat u aanvanklik ondersoek die maklikste persoon is om te oortuig dat u rekords op standaard is.\nSodra die proses uit sy hande is, gaan u te doen kry met mense in ‘n komitee wat die wet werklik baie goed ken en wat waarskynlik strenger standaarde sal toepas, moontlik ook omdat hulle minder begrip het vir unieke eienskappe van u bedryf op die plaas. Onthou dat SARS se appèlkomitee u ALLEENLIK sal tegemoetkom as hulle van mening is dat die inspekteur (en sy seniors) hulle werk nie korrek uitgevoer het nie. Daar moet dus besliste verkeerde besluite deur die inspekteur wees wat op grond van die wet uitgedaag kan word voordat u ‘n kans op sukses sal hê.\nWanneer die oudit voltooi word, word ‘n “Letter of intent to assess” of ‘n “Letter of findings” gestuur waarin SARS sy voornemens uitspel, en wat aan u die geleentheid bied om die bevindings te betwis, hoofsaaklik deur meer volledige inligting te verskaf of die aandag op spesifieke feitefoute te vestig. Hierdie brief gee tipies veertien werksdae kans om besware in te dien of meer inligting te verskaf. Let op dat indien u nie binne die veertien dae reageer nie, SARS outomaties sal voortgaan om die beoogde stappe in sy brief in werking te stel.\nU is in hierdie stadium ook geregtig daarop om met die inspekteur se senior(s) in gesprek te tree om hulle tot ander insigte te bring. Hierdie is in die meeste gevalle die laaste kans om sake op ‘n rustige manier uit te sorteer. As die inspekteur werklik ‘n feitefout begaan het of op die een of ander manier buite riglyne beweeg het, sal sy seniors dit waarskynlik onmiddellik wil regstel voordat dit op hulle werkskwaliteit reflekteer. In ieder geval word die briewe wat SARS uitstuur reeds deur die betrokke inspekteur se spanleier mede- onderteken, en kan mens dus aanneem dat sy onmiddellike senior reeds saamstem met die inhoud.\nDie laaste stap in die proses is dan ‘n “Letter of demand” of “Letter of assessment” indien die oudit tot gevolg het dat u eis in mindere of meerdere mate afgewys word. As u nie hierop reageer nie, sal hulle oorgaan tot verdere stappe, wat kan insluit dat ander geld wat hulle aan u skuld, nie uitbetaal word nie (byvoorbeeld BTW-terugbetalings) of hulle kan so ver gaan om geld direk uit u bankrekening te verhaal. Hierna volg potensieel verdere skuldinvorderingsaksies in terme van die wet.\nDaar is voorsiening vir verdere formele besware in die wet, en die prosedure word in Artikel 77A van die wet beskryf. As u op hierdie vlak begin rondbeweeg is ons aanbeveling dat u dit beslis nie sonder professionele hulp aanpak nie. Daar is ook ‘n vaste voorgeskrewe periode van 30 dae waarbinne die beswaar formeel ingedien moet word. Indien u hierdie periode misgeloop het, is die enigste oorblywende uitweë die ADR (“Alternative dispute resolution”) of dan direkte hofaksie. My aanbeveling is om BAIE LANK voor u hierdie ongelukkige punt bereik, eerder die nodige ekstra moeite met die aanvanklike rekordhouding te doen – dit is ongetwyfeld moeite, maar beslis meer beheerbaar en minder moeite en koste as wat ‘n hofsaak sal wees.\nAfhangende van die omvang en intensiteit van u boerdery (byvoorbeeld intensiewe saaiboerdery versus ekstensiewe wildboerdery) moet u waarskynlik ‘n beginselbesluit neem of u die dieselterugbetaling gaan eis. Daar is spesifieke risiko’s hieraan verbonde (SARS wys u eis af en/of hef ‘n boete daarop). Dit is nie ‘n moeitevrye proses om by ‘n suksesvolle rabat-eis uit te kom nie, en dit bring waarskynlik kostes mee (al is dit net vir u tyd wat hierin belê moet word).\nAan die positiewe kant is daar potensieel beduidende bedrae betrokke. As voorbeeld kan ons ‘n boerdery bekyk wat (net?) R1 000 000 se diesel per jaar gebruik. As ons aanvaar dat u eindelik kan eis vir slegs die helfte hiervan, praat ons van ‘n syfer rondom R90 000 wat na u kant kom – dit is waarskynlik meer as die salaris van ‘n persoon wat u kan aanstel om selfs voltyds aan die logboeke en dieselrabat aandag te gee. Die betrokkenheid van so ‘n persoon sal waarskynlik meehelp om dieselverliese weens diefstal ook te verminder, dus kan die hele proses relatief maklik die moeite werd word.\nSARS het ook aangedui dat hulle tot op datum nie werklik boetes uitgereik het nie. Strafmaatreëls was dus beperk tot die terugskryf van u eis. Die risiko wat u dus geloop het om op grond van ontoereikende rekords te eis, was voorheen dus beperk tot die bedrag van die eis. Hier kom nou ‘n verandering: In die toekoms gaan daar benewens die terugskryf van die eis, ook boetes gehef word na gelang van die erns van die oortreding. Uit die aard van die saak sal daar gekyk word na u bedoeling ten tyde van die eis: Blote nalatigheid sal minder swaar weeg as doelbewuste wanvoorstellings, wat eintlik op bedrog neerkom.\nDie duidelike waarskuwing hier is dat u moet besef dat dit nie meer die moeite werd is om ‘n kans te vat en later te verduidelik nie – die risiko word bloot te groot.\nOns aanbeveling is dat u ernstig moet besin hieroor en besluit of u steeds die rabat gaan eis. Indien wel, sal u besliste stappe moet neem om seker te maak u voldoen sigbaar aan die wetgewing. Dit beteken kortliks dat die SARS-inspekteur duidelik kan sien u rekords is op standaard, en dat daar geen omseiling van die wet plaasvind nie. Onthou, SARS is voortdurend besig om lekkasies toe te stop, so u kan verwag dat hulle toepassing van die wet deurlopend strenger sal word.\nHoe help Afriklok se dieselstelsel my?\nIn die eerste plek moet u verstaan dat Africlock se stelsel NIE ‘n towerstaffie is nie. Die blote implementering van die Africlock-stelsel is NIE ‘n waarborg dat alle toekomstige rabat-eise sonder meer suksesvol gaan wees nie. Net soos u besit van ‘n rekenaar en drukker nie ‘n waarborg is dat u ‘n suksesvolle skrywer sal wees nie, so waarborg u gebruik van Africlock nie dat u suksesvolle rabat-eise kan loods nie. Ons uitgangspunt is dat die korrekte gebruik van die Africlock-stelsel (hardeware en sagteware, of sagteware alleen) die waarskynlikheid van sukses beduidend verhoog, en omgekeerd, diegene wat NIE van die stelsel of minstens iets soortgelyks gebruik maak nie, se kanse op sukses verswak.\nVerder is dit ook ‘n feit dat SARS tot op datum GEEN elektroniese stelsel akkrediteer of goedkeur nie. Dit geld vir Africlock, en dit geld ook vir alle ander stelsels. Selfs VIP Payroll, wat sekerlik die bekendste lonestelsel in die land is, word nie so goedgekeur nie. Die argument van SARS se kant is dat dit wat mens in die stelsel DOEN, steeds aan die wet moet voldoen, en dat die blote gebruik van die een of ander stelsel of program nie ‘n waarborg is dat alles wat in die stelsel ingevoer is, nou skielik bo verdenking is nie. As voorbeeld: As ‘n belastingfaktuur van dieselaankope in Africlock ingelees word, is die blote feit dat die rekord nou in Africlock bestaan, GEEN bewys dat dit wel ‘n akkurate (of selfs ‘n werklike) rekord is nie. Die bewys bly steeds die bestaan van die gedrukte belastingfaktuur, omdat hierdie dokument weer ‘n ouditspoor het wat nagegaan kan word. Africlock se rekords sal dus wel deur SARS aanvaar word as dit ‘n integrale deel van ‘n hele proses van daarstelling van “reasonable and proper records” vorm, en dit dan ook inpas by die geheelbeeld van u boerdery wat die inspekteur moet vorm.\nAfriclock se stelsel speel ‘n beduidende rol in die daarstel van “reasonable and proper records” deurdat dit ‘n sentrale versamelpunt vir data skep, en dan die vermoë het om die data in presies die formaat weer te gee wat SARS vereis. SARS se voorgeskrewe formate van logboeke (beide die huidige een op hulle webtuiste en die nuwe voorgestelde formate wat vroeg in 2016 die onderwerp van ‘n reeks inligtingsessies was) is beslis nie eenvoudig of maklik om by te hou nie, en ek wil so ver gaan om te sê dat dit heeltemal onmoontlik is om te doen as u dit nie DAAGLIKS byhou met al die goed wat daardie dag op die plaas gebeur het nie.\nAfriclock se hardeware (die kas wat ons buite op die dieselpomp oprig) hou rekord van dieseluitreiking uit die massatenk na individuele voertuie en toerusting-items. Dit bevat dus al die data wat nodig is om die “Storage and dispensing logbook” te kan voltooi. Waar mens te doen het met byvoorbeeld ‘n trekker wat vanoggend met ‘n vol tenk vertrek en ‘n spesifieke land gaan ploeg, dan terugkeer stoor toe en daar hervul word, sou daar in die “Usage log book” ook net een inskrywing gewees het, en sou mens nog ‘n argument kon aanvoer dat Africlock hierdie situasie toereikend hanteer. Daar is egter ook ander situasies, byvoorbeeld ‘n vragmotor wat leeg dorp toe ry om kunsmis by die koöperasie te gaan haal, en waar die “usage log book” dan minstens twee inskrywings sou moes hê om die situasie volgens vereistes volledig te beskryf. In hierdie geval sal u hierdie verdere data in Africlock se sagteware moet inlees om die twee transaksies daar ook te reflekteer.\nU kan wel ook Africlock se sagteware apart aankoop en gebruik. Veral waar die omvang van u boerdery nie groot genoeg is om die aankoop van die hardeware te regverdig nie, sou hierdie aan u ‘n alternatiewe manier bied om die skep van ‘n “reasonable and proper record” te hanteer.\nMeer inligting: www.afriklok.co.za of E-pos: info@clock.co.za


Pa se stryd met mediese fonds nog nie verby: ‘Ons wil net afsluiting hê’\nJY LEES NOU Pa se stryd met mediese fonds nog nie verby: ‘Ons wil net afsluiting hê’\nDie meisietjie vorder goed ná haar moeilike geboorte. Sy is op net 27 weke gebore en het net 1,85 kg geweeg en dringende mediese aandag nodig gehad. Maar Athénaïs het oorleef en is nou 17 maande oud en leer haar eerste treë gee. Sy is haar ouers se oogappel en dit is hul grootste vreugde om haar te sien groei.\nBaba Athénaïs en haar ma, Aude Geoffroy. Foto: Verskaf\nMaar daar is nog uitstaande mediese rekeninge wat met haar behandeling verband hou weens ’n voortslepende stryd wat haar pa, Jens Herf, met sy mediese fonds, Genesis, voer.\nAthénaïs is in Kaapstad gebore nadat haar ma, Aude Geoffroy, vroeg begin kraam het. Die baba moes in ’n broeikas wees en bloedarmoede is ook by haar gediagnoseer. Jens het binne 30 dae van haar geboorte aansoek gedoen dat die baba as ’n afhanklike op sy mediese fonds toegelaat word.\nMaar die skema het vir hom gesê ’n drie maande-wagtydperk geld, asook ’n 12 maande- toestandspesifieke wagtydperk vir toestande wat met lae geboortegewig of komplikasies voortspruitend uit vroeggeboorte verband hou.\nIn ’n vorige artikel op Huisgenoot.com (wat in Maart 2021 gepubliseer is) het Jens (44), ’n tegno-spesialis en webontwerper, vertel hy het die saak by die Raad op Mediese Skemas (RMS) aangemeld. Hy het die wettigheid van die wagtydperke bevraagteken en betaling vir die baba se uitstaande rekeninge gevra.\nDie RMS het in Jens se guns beslis en gesê Genesis se besluit om wagtydperke in te stel was sonder regsgrondslag. Hulle het gesê die besluit was ’n oortreding van ’n artikel van die Wet op Mediese Skemas (WMS) wat bepaal “’n mediese skema mag nie ’n algemene of toestandspesifieke wagtydperk oplê op ’n kinderafhanklike wat in die tydperk van lidmaatskap gebore is nie”.\nGenesis is ook opdrag gegee om “alle kostes wat in die bevalling (van Aude) aangegaan is en kostes wat in die vroeë geboorte van die kind aangegaan is” te betaal.\nDie mediese skema het teen die besluit appèl aangeteken, maar die RMS het hul vroeëre besluit gehandhaaf.\nGenesis het nou ’n appèl by die appèlraad van die RMS ingedien.\nSedert sy dogter 18 maande gelede vroeggebore is, Jens Herf in 'n stryd gewikkel met Genesis mediese fonds. Foto: Verskaf\nNicholas Veldman, Genesis se regsverteenwoordiger, sê die skema se hoofprobleem met die RMS-uitspraak is ’n vertolking van ’n statuut van die WMS waarvolgens die skema gelas is om vir Aude se tydperk van bevalling te betaal toe sy nie ’n lid van die mediese fonds was nie.\nSy het behandeling in ’n hospitaal ontvang en van gesondheidsorgkenners was nie diensverskaffers was wat deur Genesis aangewys is nie.\n“Genesis appelleer ook op grond van ’n prosedurele punt verbandhoudend met die RMS-registrateur se versuim om dit die verpligte statutêre tydperk te gun om sy antwoord op die aanvanklike klag in te dien,” sê Nicholas.\nIn dokumente waarin die onlangse RMS-appèluitspraak uiteengesit word, sê dr. Sugen Naidoo, voorsitter van die appèlkomitee, Genesis het om uitstel vir die appèlverhoor aansoek gedoen op grond daarvan dat “die RMS die saak onregverdig geprioritiseer het”.\nJens het die uitstel teengestaan op grond daarvan dat die “voortslepende dispuut met die skema traumaties is en die gesin afsluiting oor die saak nodig het”. Die appèl is reeds uitgestel weens personeeltekorte wat deur die pandemie veroorsaak is.\n“Solank die saak nie opgelos is nie, bly die rekeninge vir hul dogter se mediese sorg onbetaald en van die rekeninge is aan skuldinvorderaars oorhandig,” lui dokumente voor die RMS.\nJens sê ook die wagtydperke moenie toegepas word nie, want hy het sy dogter binne 30 dae van haar geboorte as afhanklike ingedien, soos deur Genesis vereis word.\nAthénaïs en haar ma, Aude. Foto: Verskaf\nDie appèlkomitee het geweier om die verhoor uit te stel en het gesê Genesis “het nie ’n goeie saak aangevoer nie” en hy het ook nie “getoon die skema sou vooroordeel ly sou die verhoor voortgaan nie”.\nGenesis het aangevoer Jens was ’n lid van die skema, maar Aude was nie, en gevolglik is Athénaïs nie in die skema gebore nie.\nJens was binne sy regte om die kind ná haar geboorte as ’n lid van die skema te registreer, maar die skema was “ten volle binne sy regte om die wagtydperke op ’n afhanklike lid op te lê”.\nGenesis “moes wagtydperke instel ingevolge onderskrywingskriteria en om al sy lede te beskerm” het die prokureur vir die skema gesê. Ingevolgde die WMS word ’n lid of begunstigde “belet om aan twee skemas te behoort” – die sogenaamde “dubbelvoordeelbeginsel”.\nDit is ’n verwysing na ’n lidmaatskap wat Aude by die mediese versekeringsmaatskappy Affinity Health het.\nAthénaïs is gesond al is sy op 27 weke gebore. Foto: Verskaf\nGenesis se prokureur het tot die slotsom gekom die RMS se besluit was “sonder enige wetlike of feitlike grondslag”.\nMaar die appèlkomitee het gesê al was dit “duidelik (Aude) het ’n versekeringsproduk gehad”, was dit “buite die bestek van die WMS” en was dit net vir haarself en nie haar kind nie.\nDie RMS het toegegee ’n mediese skema kon ’n wagtydperk oplê toe ’n aansoek vir die toelating van ’n afhanklike gemaak is. Maar dit kon nie “’n algemene of toestandspesifieke wagtydperk oplê op ’n kinderafhanklike wat in die tydperk van lidmaatskap gebore is nie”.\n“Uit die feite van die saak voor die appèlkomitee is die kind in sy tydperk van lidmaatskap vir ’n lid (Jens) gebore (en is die kind) geregtig op die voordele van die geboortedatum af.”\nJens en Aude het van Kaapstad verhuis en woon nou met Athénaïs aan die Tuinroete.\nJens is teleurgesteld en gefrustreerd dat Genesis besluit het om die bevinding van die RMS verder op appèl te neem. “So, ons het ons appèl gewen, maar hulle het nou ’n appèl op die appèl aangeteken. Dit is waar ons op die oomblik is.”\nHy sê daar is steeds mediese rekeninge vir Athénaïs agterstallig. “Maar ons is gelukkig dat die meeste van die dokters begrip het. Ek het vir hulle die voortslepende korrespondensie gewys, maar die druk is daar. Daardie kostes moet steeds gedek word.”\nAthénaïs is steeds nie op sy mediese fonds nie, sê hy. “Ek kan haar nie daarop sit voor die saak afgehandel is nie.”\nEmosioneel het die kwessie ’n tol geëis, sê Jens.\n“Ons wil net afsluiting hê. Die woede het bedaar, maar die skok en verslaentheid bly. Daar is nog ’n ent om te gaan, maar ons is gretig om dit agter die rug te sit sodat ons met ons lewe kan aangaan.”\nGenesis sê dit is nie waar dat Jens nie sy dogter op die mediese fonds kon sit nie. Nicholas sê Genesis het tot die baba se toelating tot die skema ingestem onderhewig aan sekere wagtydperk en onderskrywingskriteria.\n“As Athénaïs in die eerste plek tot die skema toegelaat is, dan het die wagtydperke en onderskrywingskritera na alle waarskynlikheid teen hierdie tyd verstryk en sou die skema haar ten volle dekking verskaf het.”\nIn Huisgenoot se vorige artikel (11 Maart 2021) het ons verkeerdelik te kenne gegee beide Aude Geoffroy en Jens Herf was lede van Genesis. Aude was nooit ’n lid van die skema nie.\n’n Verklaring in die artikel het ook gelui: “Genesis het geweier om vir die noodprosedure te betaal” en Jens word aangehaal dat hy gesê het “hulle het gesê die kostes was te hoog”. Aangesien Aude nie ’n lid van Genesis was nie, is dit onjuis. Maar sy het wel mediese versekering by Affinity Health gehad.\nDie artikel sê ook verkeerdelik ’n klag van nalatigheid is teen Genesis gelê.\nDit is ook verkeerdelik gestel Genesis is deur die RMS gelas om mediese rekeninge te betaal wat “honderdduisende rande” beloop. Affinity Health het in werklikheid altesaam R80 000 van Aude se mediese rekeninge betaal.\nJens is steeds ’n lid van Genesis. Sy lidmaatskap is nie opgeskort soos verkeerdelik in die artikel genoem is nie. Huisgenoot vra om verskoning vir die foute.\nMeer oor: affinity health| genesis| jens herf| nicholas veldman| aude geoffroy| sugen naidoo| athénaïs| broeikas| raad op mediese skemas (rms)| mediese fonds| bloedarmoede\nKaapse pa pak mediese fonds ná hulle vaderskap bevraagteken\nIs jou mediese uitgawes ten volle gedek? Tref so voorsorg\nMediese dekking en COVID-19: Ons beantwoord 7 belangrike vrae\nHoe kies ek 'n mediese fonds?


Die beeldetuin van die NALN, Bloemfontein – Afrikanergeskiedenis\nDie tuin voor die Ou Goewermentsgebou, wat tans die Nasionale Afrikaanse Letterkundige Museum en Navorsingsentrum (NALN) se Beeldetuin is, is uit eie reg ’n historiese gedenkwaardigheid. Hierdie unieke boomtuin oorspan ’n tydperk van honderd jaar en is ryk aan kultuurhistoriese inhoud.\nMet die kwarteeu-feesviering van die Vrystaatse Republiek in 1879 het president JH Brand twee sipresbome voor die pasvoltooide regeringsgebou geplant, een namens homself en die tweede namens meneer Max Leviseur, ’n gesiene inwoner van Bloemfontein. Hiermee is hierdie geskiedkundige tuin begin.\nOp 17 Desember 1890 het die eerste amptelike trein Bloemfontein binnegestoom en by hierdie geleentheid het die verteenwoordigers van die vier Suid-Afrikaanse state elk ’n boom in die tuin geplant. Hulle was president FW Reitz, lord Henry B Loch, sir Charles Mitchell en doktor WJ Leyds namens president Paul Kruger.\nIn Maart 1905 het ook lord Alfred Milner ’n boom in die tuin geplant. Ander belangrike persone het by verskillende geleenthede elk ook ’n boom geplant.\nDie Beeldetuin is die droomkind van professor PJ Nienaber, gewese direkteur van die NALN. Die idee van so ’n beeldetuin het by hom ontstaan nadat hy soortgelyke tuine in die buiteland besoek het, onder meer Middelheim by Antwerpen.\nOm hierdie droom te verwesenlik, moes die terrein waarop die Ou Goewermentsgebou staan, herbeplan word. Daar is grasperke en blombeddings tussen die ou historiese bome aangelê, sodat die atmosfeer van ’n rustige tuin hier, aan die bopunt van die besige Maitlandstraat agter die standbeeld van president Brand, geskep is.\nVoordat daar met die beplanning van die tuin begin is, was die NALN reeds in besit van ’n hele aantal beelde van skrywers, digters, komponiste en toneelkunstenaars. Nadat die tuin in 1978 voltooi is, is die beelde op voetstukke onder die bome opgerig. Metaalnaamplaatjies met die naam van die beeld, die beeldhouer en skenker daarop, is op die beelde aangebring.\nDie idee van die Beeldetuin is dat die museumbesoeker op pad na die Museum reeds in die tuin by sommige van die kunstenaars se beelde kan stilstaan en nader kennis maak. Op hierdie wyse word die historiese boomtuin by die Museum ingeskakel.\nOp 1 Maart 1978 is ’n borsbeeld van AG Visser deur beeldhouer Daniella Geldenhuys op die ereplek voor die hoofingang in die middel van die tuin onthul ter herdenking van Visser se honderdste verjaardag. Hierdie ereposisie is mettertyd aan ander beelde afgestaan.\nOp 23 Februarie 1979 het die Administrateur, meneer AC van Wyk, die Beeldetuin amptelik geopen. Die Beeldetuin is met spreiligte in ’n sprokieswêreld omskep en ’n uitvoering van volksang en volkspele op die grasperk voor die Ou Goewermentsgebou het ’n feestelike karakter aan die inwyding verleen.\nMet die inwydingsplegtigheid het meneer Van Wyk ’n olienhoutboom by die ingang van die Beeldetuin geplant, presies honderd jaar nadat president Brand die eerste boom geplant het. In sy inwydingsrede het meneer Van Wyk onder meer gesê dat die Beeldetuin uniek is, en dat dit ’n plek is wat deur die hele volk gewaardeer sal word.\nAanvanklik het die Beeldetuin net twaalf beelde gehad. Al die beelde is van brons en die meeste is borsbeelde. Net dié van CJ Langenhoven deur R Meyerowitz en dié van generaal JBM Hertzog deur Daniella Geldenhuys in die nisse by die ingang van die gebou is miniatuur-vollengte-beelde.\nIn 1980, met die NALN se groot Leipoldt-fees ter herdenking van C Louis Leipoldt se honderdste verjaardag, is ’n borsbeeld van Leipoldt op die ereplek voor die Museum onthul. Die Leipoldt-beeld, gemaak deur Daniella Geldenhuys, is deur Volkskas-bank aan die NALN geskenk. In 1981 is die Leipoldt-beeld na ’n ander staanplek in die tuin verskuif en het die beeld van DF Malherbe die ereplek ingeneem.\nDie beelde vorm net so ’n deel van die tuin as die bome, die struike en die blomme. In die vrye natuur kom die beelde tot lewe, in die opelug kry hulle ryper betekenis: Generaal Hertzog, skepper van die Hertzogprys, staan ferm en beslis. DF Malherbe kyk fier na vore – tot daar ver in Maitlandstraat. Om Langenhoven se mond speel daar ’n ondeunde glimlag, en Uys Krige is aan die gesels.\nIn Augustus 1979 is die beeld van doktor JD Kestell, wat deur die komponis Stephen Eyssen aan die NALN geskenk is, van sy voetstuk afgebreek en verwyder. Die beeld is op Saterdagoggend, 6 Oktober 1979, in ’n beskadigde toestand teruggevind waar dit, vermoedelik gedurende die nag, op die grasperk naby aan die Beeldetuin teruggeplaas is.\nAnder beelde in die tuin is dié van PJ Schoeman, SJ du Toit, Mikro, SH Pellissier en Anna Neethling-Pohl. Sommige van die beelde is deur verskillende instansies en persone aan die NALN geskenk, terwyl ander deur die Vrystaatse Provinsiale Administrasie vir die NALN aangekoop is.\nDie Beeldetuin verleen luister aan die NALN en dien om besoekers te lok, want die tuin is die inleiding tot die NALN, die bekendstelling van daardie kultuurskatte van die Afrikaner wat in die Ou Goewermentsgebou bewaar en uitgestal is.\nBron: NALN. 1989. Die beeldetuin van die NALN. In Afrikanerbakens, Aucklandpark: FAK, pp. 114–116.


Mbali Bai is in die idilliese dorpie Leisure Bay geleë en bied gerieflike selfsorgverblyf in 'n vierslaapkamervakansiehuis naby die strand en net 7 km van die klein oord Port Edward.\nDie vakansiehuis beskik oor 4 slaapkamers, 3 badkamers, en 'n oopplan-leefarea, -eetarea en -kombuis. Die slaapkamers lei elkeen na die balkon of na die tuin. Die hoofslaapkamer het 'n koningingrootte-bed, die tweede slaapkamer het 'n dubbelbed, die derde slaapkamer het 2 enkelbeddens en die vierde slaapkamer het 2 stapelbeddens. Die kombuis is toegerus met 'n yskas, oond, stoof, mikrogolfoond, en 'n ontbyttoonbank. Daar is 'n TV in die leefarea. Gaste …\nDie vakansiehuis beskik oor 4 slaapkamers, 3 badkamers, en 'n oopplan-leefarea, -eetarea en -kombuis. Die slaapkamers lei elkeen na die balkon of na die tuin. Die hoofslaapkamer het 'n koningingrootte-bed, die tweede slaapkamer het 'n dubbelbed, die derde slaapkamer het 2 enkelbeddens en die vierde slaapkamer het 2 stapelbeddens. Die kombuis is toegerus met 'n yskas, oond, stoof, mikrogolfoond, en 'n ontbyttoonbank. Daar is 'n TV in die leefarea. Gaste wat DStv wil kyk moet asseblief onthou om hul eie dekodeerders en slimkaarte saam te bring.\nGaste het toegang tot 'n toesluitdubbelmotorhuis vir veilige parkeerplek. Alle bedlinne word voorsien, maar gaste moet asseblief hulle eie strand- en badhanddoeke saambring.\n'n Bespreking by Mbali Bai sluit in:\nSlaapkamer 4 - Huisves 4 persone\nGaste wat na Mbali Bai gekyk het, het ook belangstelling getoon in die volgende lekke plekke:\nVanaf R3 770 per nag (plek&nbspvir 10)\nHastingslaan 648, Leisure Bay, 4278, KwaZulu-Natal


Rosyntjie-en-hawermoutkoekies | SARIE\nFoto's deur Donna Lewis\tVerwante Artikels\nRosyntjie-en-hawermoutkoekies\tdeur Herman Lensing\n(sowat 16 groot koekies)\n140 g (175 ml) bruinsuiker\n140 g (175 ml) sagte bruinsuiker\n350 g rosyntjies\n240 g (750 ml) hawermout\nVerhit oond tot 180 ˚C. Room botter, bruinsuiker en sout saam tot lig en romerig in ‘n mediumgroot mengbak. Voeg eiers een vir een by en meng goed. Voeg meel, rosyntjies en hawermout by. Meng goed. Voer ‘n bakplaat met bakpapier uit en spuit met kleefwerende sproei. Gebruik ‘n roomyslepel en skep balle van die beslag uit. Sit op bakplaat en druk plat tot sowat 1 cm dik. (Jy kan kleiner koekies ook maak, maar ek verkies dit lekker groot.) Bak vir 20 – 25 minute of tot goudbruin. Laat afkoel op afkoelrak.\nWat is die verskil tussen bruinsuiker en sagte bruinsuiker?


GoalUnited aanlyn registrasie. Speel die spel GoalUnited aanlyn. Aanlyn spel aanlyn GoalUnited\nAanlyn spel: GoalUnited\nAlternatiewe name: GoalUnited\nGame GoalUnited - is die vrye browser game, wat op die oomblik is amper die beste rekenaar simulasie van real football. Die spel is 'n hibried van die bekende speletjies soos The Sims en Football Manager\nGame GoalUnited - is die vrye browser game, wat op die oomblik is amper die beste rekenaar simulasie van real football. Die spel is 'n hibried van die bekende speletjies soos The Sims en Football Manager. Die eerste hindernis wat staan in die pad van jou sokker loopbaan - die spel is om te registreer. In GoalUnited Registrasie is eenvoudig en jy sal nie veel tyd. registrasie in die spel is soos volg GoalUnited, gaan jy na die amptelike Russiese webwerf GoalUnited aanlyn, vind die registrasie en dan volg die instruksies op die webwerf. Sodra jy geregistreer het en jou rekening geskep het, kan jy speel op die Russiese amptelike bediener. Aangesien die spel is gebaseer op die leser, beteken dit nie 'n hoë spoed van jou rekenaar. Vroeg in die wedstryd sal jy nie so maklik om te speel die spel GoalUnited, maar uiteindelik sal jy verslaaf word en speel sonder enige probleme. Spel ontwikkelaars is spesiaal die sorg van sy spelers in die spel en 'n goed-ontwerpte opleiding, wat sal grootliks jou eerste stappe te fasiliteer om 'n bekende sokker span bygevoeg. Die hoofdoel van die spel sal verbeter jou sokker span. As ander spelers dieselfde doen, sal jy nie so maklik nie. Wat jy nodig het om 'n span te huur om nuwe spelers wat hul noodsaaklike bydrae tot die ontwikkeling van die sokker span bring. Streng begin onthou dat mnr staan die klub kry elke eerste hoek-speler, moet jy eers die opsomming lees, sodat jy kan onmiddellik uit te vind die vlak van professionaliteit en verstaan of dit is die moeite werd om dit te huur. GoalUnited online game, wat bykomend tot die werwing van nuwe spelers en hul opleiding moet ook in die konstruksie van nuwe geboue betrokke word, betaal geen aandag aan die ontwikkeling van klein stadion infrastruktuur, omdat die meer gemaklik, ruim en gemaklike stadion, hoe groter is die vloei van die besoekers, en dus die getal van die opbrengs sal wees meer. Om te speel briljant GoalUnited, moenie vergeet dat al die wedstryde word gehou op die reeds vooraf ooreengekome skedule. In die spel kan jy nie kies jou teenstander en dan die begin die wedstryd met hom, die eerste te stel van die datum van die wedstryd, wat albei spanne sal 'n goeie geleentheid om voor te berei vir die komende wedstryd. Standaard in die liga kan teenwoordig wees vir die 10 spanne. Soos in die lewe, moet elke span twee keer 'n sokker wedstryd speel by die huis en in die weg. GoalUnited sport browser game, 'n wedstryd waarin daar, as in die lewe, 90 minute. Daar kan ook bykomende tyd. Wedstryd is baie opwindend, omdat die hele proses is in die vorm van verslagdoening, sodat jy televisie kommentaar sal vergesel word. Aan die einde van die seisoen die klubs wat die eerste twee plekke beset het die geleentheid om te veg teen spanne van ander ligas wat net soos jy het ook die eerste plek. Hierdie speletjies gee jou 'n kans te kry in die sterker liga. In elke daaropvolgende seisoen, is die situasie presies dieselfde. In GoalUnited om te speel met die gedagte. Probeer om te koop vir sy klub die sterkste atlete, omdat die krag van jou sokker klub is nog steeds afhanklik is op die vlak van professionaliteit van jou spelers. Daar kan tye wees wanneer jy nie genoeg geld om al die spelers op te gradeer, dan is dit die beste sterk spelers te koop na die plekke wat dit nodig het, te versterk vir 'n spesifieke wedstryd. Byvoorbeeld, as jou teenstander het 'n sterk aanval, sal dit versterk sy posisie in die verdediging. Dit gee jou 'n beter kans om te wen. SpeelGoalUnited\nVideo's en voorbeelde vir die spel GoalUnited


Kafeïen: wondermiddel, of iets meer gevaarlik? | PDBY | Print, Digital and Broadcast Youth Media\nIs jy een van diegene wat selde kan klaarkom sonder jou daaglikse koppie koffie? Volgens `n studie wat deur die Virginia Commonwealth Universiteit en die New Scientist tydskrif gedoen is, is kafeïen die gewildste psigoaktiewe stof ter wêreld en affekteer dit dieselfde dele van jou brein as kokaïen.\nJapanse navorsers het bevind dat kafeïen `n natuurlike antidepressant is, jou geheue opskerp, as `n libido dien, jou metabolisme versnel, haargroei stimuleer, spierpyn verlig, kankers en Alzeimers afweer en propvol antioksidante is. Deesdae is kafeïen selfs `n bestanddeel in sommige dieetpille, sjampoes, lip- en lyfrome en sepe.\nOngelukkig is kafeïen nie nét maanskyn en rose nie. Jou Desembervakansie is nou iets van die verlede, jou werk gaan binnekort soos `n berg voor jou lê, jy het swot en kuier op jou agenda en energieopwekkers onder studente raak meer en meer gewild by die dag. `n Tweedejaar BCom Rek student, Tamarin Peterson, sê: “Na laasjaar se eindeksamen kort ek nou drie koppies koffie `n dag al sit ek net rond en niks doen nie, en tydens die eksamen moes ek omtrent twee blikkies Volt drink net om wakker te bly.”\nSo, hoe gevaarlik is `n blikkie Red Bull, Power Play, Monster, V, Coca-Cola en so voorts nou eintlik vir jou? Wel, die Suid-Afrikaanse Minister van Gesondheid, Aaron Motsoaledi, het voorgestel dat energiedrankies wat meer as 150g kafeïne per liter bevat, min of meer dieselfde waarskuwing as `n sigaretboksie moet op hê. Daarom is dit belangrik om te onthou dat jou kafeïengewoontes `n bedreiging vir jou gesondheid kan inhou.\nKafeïen stimuleer die serotonien-afskeiding in jou brein wat gemoedelike buie, woede en aggressie reguleer. Sodra jou serotonienvlakke daal, het dit onttrekkingsimptome soos naarheid, hoofpyne, irritasie, swak konsentrasie en angstigheid en kan dit jou moontlik lei op `n gevaarlike pad na kliniese depressie. Heel verbasend, bevat `n blikkie Red Bull dieselfde hoeveelheid kafeïen as `n koppie koffie en daarom kan jy maar af en toe een drink sonder om enige ernstige newe-effekte te kry, sê Vanessa Kotse, `n dieetkundige by die Universiteit van Pretoria. Sy het ook gewaarsku teen gereelde inname, aangesien jou liggaam weerstand daarteen opbou en dan is die kanse dat jy die daaglikse porsie van 300mg sal oorskry baie meer waarskynlik. Ander mense, wat minder sensitief is, kan weer tussen 400mg tot 600mg per dag inneem sonder newe-effekte.\nKafeïen is nie die enigste bestanddeel in energiedrankies wat `n mens se liggaam negatief kan beïnvloed nie. Volgens Sunita Potgieter, `n dosent in terapeutiese voeding by die Universiteit van Stellenbosch, bevat hierdie energiedrankies `n groot hoeveelheid suiker wat kan lei tot `n toename in gewig en bymiddels soos vitamiene B, aminosuur, taurine, glukose en kruiebestanddele. Die langtermyngevolge is nog nie vasgestel nie, maar kardiale komplikasies kan een van hulle wees.\nSteve Clarke, `n direkteur by `n alkoholmisbruik voorkomingsentrum, het gesê dat studente met vuur speel indien hul alkohol saam met kafeïen gebruik omrede dit dehidrasie meebring en dikwels veroorsaak dat mens te veel drink. Clarke sê ook dat omdat die een `n stimulant is en die ander `n depressant, stuur dit verkeerde boodskappe na jou sentrale senuweestelsel wat ernstige kardiale probleme kan veroorsaak.\nAfgesien van alkohol, kan `n oordosis kafeïen simptome soos naarheid, braking, diarree, maagseer en hoofpyne meebring. Verder begin mens flikkerende ligte sien, jou ore begin lui, jy begin hiperventileer en jy mag spierkrampe ondergaan.\nDie kern van dié artikel is nie noodwendig dat kafeïen goed of sleg is nie, maar eerder dat ons is wat ons eet. Enige iets wat jou liggaam in oormate inneem is onvermydelik sleg vir jou.\nPreviousChocolate: not so sweet after all\nNextA chance at Paralympic glory\nThe concise history of the mullet


Covid-19 tot pandemie verklaar | Maroela Media\nDr. Tedros Adhanom Ghebreyesus. (Foto: Salvatore Di Nolfi/Keystone via AP)\nDie Wêreldgesondheidsorganisasie (WGO) het Covid-19 tot ŉ pandemie verklaar.\nDie aantal Covid-19-gevalle buite China het die afgelope twee weke 13-voudig toegeneem en die lande wat geraak word, het verdriedubbel.\nDr. Tedros Adhanom Ghebreyesus, direkteur-generaal van die WGO, het gesê daar is nou meer as 118 000 gevalle in 114 lande en 4 291 mense is reeds dood. “Nog duisende mense veg om hul lewe in hospitale. Ons verwag dat die aantal gevalle, die aantal sterftes en die aantal lande wat geraak word in die dae en weke wat voorlê selfs hoër gaan styg.”\nVolgens Ghebreyesus is die WGO bekommerd oor die vlakke van verspreiding en die erns daarvan asook die kommerwekkende vlakke van gebrek aan optrede.\n“Pandemie is nie ŉ woord wat ligtelik of roekeloos gebruik moet word nie. Ons het nog nooit ŉ pandemie gesien wat deur ŉ koronavirus veroorsaak is nie. En ons het nog nooit ŉ pandemie gesien wat terselfdertyd beheer kan word nie.”\nMeer as 90% van die 118 000 gevalle wêreldwyd is in net vier lande aangemeld. Altesaam 81 lande het nog geen gevalle aangemeld nie en 57 lande het 10 gevalle of minder aangemeld.\n“Dit is nie net ŉ openbare gesondheidskrisis nie, dit is ŉ krisis wat elke sektor sal raak – so elke sektor en elke individu moet betrokke raak in die stryd,” het Ghebreyesus gesê.\nPres. Donald Trump het intussen aangekondig dat reise van 26 Europese lande na Amerika drasties beperk sal word. Volgens Trump sal die maand lange beperking op reise Vrydag begin, maar nie vir die Verenigde Koninkryk geld nie.\nDie Amerikaanse staatsdepartement het ook ŉ buitengewone wêreldwye gesondheidskennisgewing uitgereik waarin Amerikaanse burgers gewaarsku word om reise na die buiteland te heroorweeg weens die virus. Daar is reeds meer as 1 000 bevestigde gevalle van Covid-19 in Amerika.\nTom Hanks en Rita Wilson. Foto: (Jordan Strauss/Invision/AP, File)\nDie Oscar-bekroonde akteur Tom Hanks het bekend gemaak dat hy en sy vrou, die aktrise Rita Wilson, albei positief getoets het vir Covid-19 in Australië waar Hanks tans aan ŉ rolprent werk.\nVir die meeste mense veroorsaak die nuwe koronavirus slegs ligte tot matige simptome, soos koors en hoes. Vir sommige, veral ouer volwassenes en mense met bestaande gesondheidsprobleme, kan dit ernstige siektes veroorsaak, waaronder longontsteking.\nHoekom is daar nie lankal n verbod op mense wat die land inkom vanaf lande waar die virus reeds versprei het nie ?\nAlmal wat posetief getoets is kom van buite af Hulle gaan nou baie begin inkom omdat hulle hospitale vol raak\nAlmal sê, moenie paniekerig word nie. Hulle sê dit is ook nie so erg nie… Rerig mense? Ek moet hulle glo. Dit terwyl Suid-Afrika Government alles geheim hou van ons mense. Ek glo hierdie gaan groter word as wat ons dink. Dit gaan nie lank vat voordat SA ‘n lockdown toepas nie. Ek glo nie dat die mense in rural areas weet eers van die Coronavirus nie. HIV status is ook geheim. Maw dit gaan behoorlik chaos wees as dit hand uitruk hier in ons land. Julle moet net voorberei, en genoeg kos koop, en stoor, vir net ingeval dat… Lees meer »


Lola en die Denneboom Prins - INK - INK Lola en die Denneboom Prins - INK\nTitel: Lola en die Denneboom Prins\nDatum gepubliseer: 30 Oktober 2019 Aantal woorde: 2160 317 Kere gelees ♥6\nEk neem my sak en stap uit die eksamenlokaal. Ek kan aan al die studente se stemme hoor dat die vraestel maklik was, hulle praat hard. Hulle drom in groepies saam om dit te bespreek. Ek gaan liewer terug koshuiskamer toe.\nOppad dink ek om gou by meneer Le Roux se kantoor in te loer en te spog omdat ek die vraestel so vinnig deurgedraf het. Hy sal seker baie ingenome wees daarmee.\nToe ek by die groot glasdeure van die akademiese gebou instap, glip ‘n aantreklike man net voor my by die deur in. Ek het spontaan agter sy manlike geur aangeloop. Hy hang sy besoekers kaartjie om sy nek. Ek kon nie sy gesig gesien het nie, die baard en blink gekamde hare, goed versorg. Ek was dadelik aangetrokke tot hom.\nSy hoed is in sy hand en sy leersak oor sy breë skouer. Mens kan sien dat hier, geoefen word. Die manlike reuk bedwelm my. Ek voel soos ‘n parmantige by voor blomseisoen. Ek wil my hand uitsteek en aan sy rug raak toe hy vinnig omdraai. Ek skrik en trek my asem in. Ons oë ontmoet vlugtig en hy groet baie beleefd. Ek knik net en kan geen woord uitkry nie. Wat ‘n mooi man! Hy is ‘n asem wegslaanman en woorde sal in geen meisiekind se mond kan vorm nie. Hy is die wow-faktor.\n“Juffrou, juffrou, kan ek jou help?” vra die ontvangsdame.\n“Ummm … jammer, ek wil graag na professor Le Roux se kantoor toe gaan, asseblief,” piep my stem. Heserig bedank ek haar. Die mooi man het ‘n invloed op my stem. Ek maak toe keel skoon.\nDie dame oorhandig my kaartjie en ek teken in. Ek stap hysbak se kant toe. Ek hoop eintlik dat die mooi man weg is, want my bene bewe van opgewondenheid. Ongelukkig staan hy met sy vinger op die knoppie. Hy wag duidelik vir my. Ek glimlag en stap in.\n“Nommer?” vra hy.\n“Nommer 12, dankie.”\nDie deur gaan toe. Dis net ek en hy. Ek dink aan ‘n prins op ‘n wit perd. Van nou af is sy naam Prins. My Prins.\nDie soet manlike reuk van vars woudblare, hang in die hysbak en nou raak ek eers bedwelmd. Ek sweef. Ek huiwer om langs hom te staan, tree toe maar terug tot in die verste hoek van die hysbak.\nEk kyk op na die nommers en maak of ek hom nie raaksien nie. ‘n Gewone hysbaksiel wat wag om af te klim. Maar, sy aura doen dit absoluut vir my. Nommer 12 is nog ver met die ou hysbak.\nEk voel sy asem in my nek en my gesig word rooiwarm.\nHoe gaan ek dit maak tot 12 sonder om flou te word?\nEn toe gebeur dit, die hysbak is tussen vloer sewe en agt. Ineens is daar geen beweging nie; ons staan stil. “Is dit ‘n besturing?”\nMy brein werk oortyd. Agter my staan ‘n aantreklike man met die mooiste glimlag. En daardie baard! Ek besluit op ‘n bietjie toneelspel.\nMet ‘n paniekerige uitdrukking en pieringoë draai ek om.\nMy hero, wat nou? Vra my diepbinneste.\nEk kyk in sy blou oë en my toneelspel verkrummel. My woorde speel wegkruipertjie in my mond.\nHy kon seker sien dat hierdie meisie nou enige tyd ‘n paniekaanval gaan kry, maar eintlik is ek so verlief op hom dat ek geen woord kan uitkry nie. My gedagtes was skaars koud toe gebeur daar nog ‘n wonderwerk!\nDie volgende oomblik gee die hysbak een laaste ruk en km dan tot stilstand. Ons is in donkerte gehul. Hy gryp na my en ek na hom. Ons is in mekaar se arms. My asem jaag. Die noodligte gaan aan en hy los my vinnig, druk dan die noodklokkie.\n“Is alles reg? Het iemand seergekry? vra ‘n man benoud?\n“Ons is reg!” antwoord my prins.\n“Nou goed, die span werk hierbo aan die kabels, ons vra groot om verskoning. Julle sal veilig wees, gee ons net ‘n paar minute.\nEk voel hoe my prins na my kant toe kyk. Hoe gaan hy die situasie hanteer?\n“Dankie tog,” sê hy.\nEk gaan sit plat op die vloer, bene gekruis. Toe ek weer sien, sit hy langs my. Hy skud glimlaggend sy kop. Sy skouer druk teen myne. Ek glimlag skeef.\n“Aangename kennis, Jacques du Randt.”\nHy steek sy hand uit en ek neem dit.\n“Askies, Lola MacKintosh, Skotse bloed.”\n“Verbeel ek my, of is ek en jy vir die volgende rukkie vasgevang in mekaar se geselskap?” vra Jacques.\n“Ja, lyk my so.,” Ek trek my mond op ‘n plooi.\nNa ‘n paar minute stilte praat hy.\n“So, sê my wat studeer jy en waar woon jy?”\nEk glimlag, haal diep asem. “Ek, ek studeer Sielkunde en ek woon in Sterrewag dameskoshuis.”\n“Wonderlik, so jy is ‘n Sterretjie? Ken jy vir Anine?” Sy is my niggie wat ook hier studeer.”\n“Ja, ek is al vir drie jaar ‘n Sterretjie en nee, ongelukkig ken ek haar nie, daar is baie meisies.”\nHy knik en glimlag vir my. Ek glimlag terug. Dit voel of ek hom al jare lank ken, hy is so rustig.\n“Waar vandaan is jy, waar was jy op skool?”\n“Waar sal ek begin. Jacques, ek is van Llandudno in Kaapstad. Ek is die enigste kind van ‘n bekende sielkundige in die Kaapstad. Hy is van Skotse afkoms. Ons woon al my hele lewe lank in Kaapstad, ek maak keel skoon. “Dit is ‘n wonderlike dorp hierdie, wat dink jy? Wat studeer jy? Ek het jou nog nooit hier gesien nie en ek is nou finale jaar.”\n“Ek wil jou nie verveel met my storie nie, ek hou daarvan om meer oor ander mense se dinge te hoor.”\n“Nee-nee, elkeen van ons kry ‘n beurt, sê my nou, wat studeer jy?” vra ek en staar net na hom.\nEk weet ek moet nou alles van hierdie uiters aantreklike prins uitvind voor hy verdwyn. Voordat al my sterre soos reën op die harde droeë grond gaan neerval en ek hom dalk nie weer sal sien nie. Nee wag, hy is klassiek en so ‘n man kom nie elke dag by ‘n pop soos ek verby nie. Iets sê vir my om hom nie te laat gaan nie en ek moet hom nou beïndruk.\n“Ek studeer vir ‘n landskapsargitek. Ek is in my eerste jaar. Nie so gelukkig soos jy nie, maar ek moes na skool eers hard werk op my pa se plaas. Die plaas is in Sabie en ons boer met bome.”\nEk lag hardop. “Met bome?”\n“Ja, ons besit ‘n houtkappery, in die denneboom plantasie. Ons plaas lewer ‘n hele paar ton bome per jaar. Ek help met alles op die plaas, ook tydens bosbrande, ons grootste vyand. Ons het ‘n 4×4-roete wat ek meestal behartig, maar nou wil ek studeer. Mens kry nie kans om weg te kom van die plaas af nie. Ek moes my pa smeek om te studeer, want my twee broers is nog te jonk om op die plaas te werk. Ek moet jou sê, ek geniet dit hier. Die studentelewe is lekker.”\nEk glimlag en voel of ek hom kan vasdruk en hom koester soos ‘n moederhen, maar ek doen dit nie. Hy praat so sag en ek kan vir ure na hom luister. Hy is goed groot gemaak en nou wil ek hom hê.\n“Gee my jou hand,” sê ek.\n“Ek wil sien hoe jou lewenslyne loop, dalk wag daar ‘n fantastiese toekoms op jou!”\nEk neem sy hand. Hy is gretig, maar versigtig. Sy oë soek myne. Sy hande voel goed in myne ek kan hulle opsoen.\nDit is toe dat die hysbak weer ruk. Ons val bo-op mekaar en toe los ek sy hand.\nDie hysbak beweeg vinnig op na die boonste verdieping. Op die 18de vloer stop dit. Daar is ‘n paar sekondes van stilte. Die deur gaan nie oop nie. Dan beweeg die hysbak weer af ondertoe.\nEk gryp na Jacques. Ek is nou vreeslik benoud en die betowering van vroeër het verdwyn. Dit is nou ons lewens wat hiervan afhang.\n“Is jy oukei, Lola?”\nEk kry geen woord uit nie. Die hysbak stop op die grondvloer en die deur gaan oop. Ons staan dadelik op. Jacques gryp my hand en ons is dadelik op ons voete en met twee vinnige tree by die deur uit.\nDaar is ’n samedromming van mense wat hande klap.\n“Het julle seergekry?” kom dit gelyk uit ’n hele paar kele.\n‘n Meisie trek aan Jacques se arm, dan omhels sy hom. Sy lyk baie bekommerd. Ek en Jacques kyk verstom na mekaar.\n“My liewe Jacques, is jy oukei?”\nSy sien my nie eers raak nie. Jacques se arms hang steeds slap langs sy sye.\nMy hart wil gaan staan. Sy het hom steeds aan die arm beet en hy verdwyn noodgedwonge saam met haar en nog ’n paar meisies. Die laaste wat ek sien, is sy arm om haar parmantige perdebylyfie.\nEk voel skielik eensaam. Ek bly staan waar hy my gelos het en staar hom agterna. Ek weet dat perdebye broodnodig in die natuur is, maar wat is haar nodigheid nou hier?\nIemand stamp aan my.\n“Juffrou, is jy oukei?” vra ‘n man met ‘n oorpak aan.\n“Ja, ja ek is fine.”\nEk stap terug koshuis toe sonder om met my professor te gaan gesels, te bang die hysbak sit weer vas.\nWat het nou-net gebeur? Een oomblik verlief en netso weg. Jacques het ‘n meisie of dalk is sy, sy niggie? Ek skud my kop. Die wonderlike verliefdheid op my Denneboomprins was vir ’n kort rukkie myne, maar ek mag dit nie hê nie. Ek voel teneergedruk en hartseer.\n‘n Paar weke later word ek wakker in ons plaashuis in Sabie. Ons is op vakansie. Ek verlang na my Denneboom prins. Ek wonder wat maak hy nou? Ek hoop om hom weer te sien as ek terug gaan Stellenbosch toe. Daardie vyftien minute in die hysbak het soos ‘n liefdesleeftyd gevoel.\nMy gedagtes word vinnig beëindig toe ek my pa hoor af hardloop in die gang en hy maak almal wakker.\n“Brand! Uit die huis uit, nou! skreeu hy baie benoud.\nEk trek vining aan en prop gou ‘n paar besittings in ‘n sak.\nDaar is reeds heelwat mense wat voor ons huis in groepe saamdrom waarvandaan ons na ’n veiliger plek sal gaan. My ouers roep na my en saam stap ons hoër op waar dit veilig is. Ek hoor die gedreun van helikopters, sirenes en opgewonde mensestemme.\nEk verloor my ouers oppad. Benoud soek ek na hulle, maar ek kyk nie waar ek loop nie. My voet gly, ek probeer keer, maar ek val te vinnig. Ek roep nodeloos uit na my pa. Ek val op die grond neer en begin van die berg afrol. My kop stamp teen ‘n klip dat die bloed spat. Ek proe grond. My hele liggaam kan nie stop nie. Ek keer en probeer takke en bosse vang om my val te keer, maar dit is net te steil. Nou rol ek en val en dit voel of ek uit mekaar uit gaan breek. Ek land onder in die vallei naby die rivier. So lê ek daar op my maag.\nEk maak my oë op skrefies oop. Ek spoeg die grond uit my mond uit en gryp my pynende kop vas. Daar is bloed teen my hand. My bene brand. Ek probeer fokus, maar kan niks voor my sien nie. Die rookmis is so dig en ek hoes soos ‘n roker.\n“Lola, Lola!” hoor ek ‘n mansstem uit die rookmis na my roep.\nEk gryp ‘n boomwortel vas vir ondersteuning. Ek probeer uitroep, maar my stem klink hees.\nDaar roep hy weer. Die stem klink bekend.\nEk voel ineens veilig. ‘n Gevoel wat ek ’n paar weke gelede gehad het saam met my prins.\nEk hou my hand voor my oë om die skerp lig van die flits af te weer. Die figuur wat van ‘n brandweerman is sigbaar. Ja, die groot oorpak en hoed kan ek duidelik sien. Ek voel kwesbaar en wil in hierdie man se arms val om my te red. My lyf is so seer, maar ek hou van toneelspeel. Ek maak my oë toe. Hy tel my op en my hare se rekkie gaan los.\n“Lola, my mooi Lola, hier is ek nou, by jou. Moenie bang wees nie,” sê Jacques sag en vee my gesig skoon, “dit was nou toevallig dat ek vandag aan diens moes wees met bosbrand.”\nEk glimlag en sê, “Jacques du Randt, jy is die aantreklikste brandweerman in Sabie!”


Bybelgenootskap van Suid-Afrika - Bybelhulpmiddels\nEnglish Afrikaans Tuis Wie is ons Ons Streke Visie & Missie Ons storie Wêreldwye Bybelwerk Raak betrokke Bid saam Gee nou Bybel-per-Maand Klub Projekte Jou bemaking Aktief vir Bybels Bybelwinkel Myriad Nuus In die nuus Blog Dagboek Multimedia Die Saaier Hulpmiddels Die Bybel Bybelhulpmiddels Bybelvasvra Kontak ons LAAI GRATIS AF\nHulpmiddels\tBybelhulpmiddels\tGratis aflaaibare produkte\tAll\nIBhayibheli lami lokusebenzela nokufunda Incwadi-1 (isiZulu)\tMy eerste Bybel Doen en Leer Boek is 'n leesboek vir basiese geletterdheid waar beginnerlesers van enige ouderdom blootgestel word aan letters, syfers en woorde deur middel van die ryk skat van Bybelverhale en hulle kleurvolle karakters. Dit maak gebruik van die Doen en Leer-metode wat leerders met al hulle sintue betrek.\tLees Meer\nGeletterdheid\t+Lees Meer\nAs jou lewe donker word ...\tSoms word ons oorweldig deur die swaarkry van die lewe. Hierdie Bybelseleksie is saamgestel om dié wat deur donker dieptes gaan nuwe hoop te gee.\tLees Meer\nVir Die Jeug Vir Jou\t+Lees Meer\nE100 Bybelleesrooster\tVolg E100, 'n opwindende leesrooster wat jou help om in een jaar deur die Bybel te lees. Dit neem jou deur 100 essensiële Skrifgedeeltes uit die Bybel wat die groter prentjie duidelik maak.\tLees Meer\nVir Die Jeug\t+Lees Meer\nDie Evangelies (e-boek)\tDie vier Evangelies vertel die verhaal van Jesus se lewe, sy dood en sy opstanding. Hierdie e-boekweergawe van die Evangelies volgens Matteus, Markus, Lukas en Johannes is geneem uit die Afrikaans 1983-vertaling.\tLees Meer\nVir Die Jeug Vir Jou Vir Jou Bediening\t+Lees Meer\nDie Evangelie volgens Johannes (e-boek)\tDie e-boek weergawe van die Evangelie volgens Johannes in Afrikaans (1983-vertaling) met kruisverwysings en voetnote. Beskikbaar in epub-formaat wat op rekenaar, e-lesers, slimfone en tabletrekenaars afgelaai kan word. Die mobi-formaat is ook beskikbaar vir diegene wat 'n Kindle besit.\tLees Meer\nLewenskrag (e-boek)\tHierdie Skrifgedeeltes is saamgestel om mense in tye van siekte en moeilike omstandighede te vertroos en te bemoedig.\tLees Meer\nWaar staan dit in die Bybel\tDie Bybel is 'n boek wat die ondervinding van mense en die manier waarmee God met ons omgaan, beskryf. Hierdie verwysings sal jou help om boodskappe in die Woord te vind wat sal help om die uitdagings, probleme en vreugdes van die lewe te hanteer.\tLees Meer\nEk is ook iemand\tHierdie pamflet verseker jou van God se liefde en beklemtoon wat dit beteken om 'n kind van God te wees. Verskeie Skrifgedeeltes word aangehaal om jou deur moeilike tye te dra.\tLees Meer\nPadkaart vir die lewe (e-boek)\tHierdie handige sakgroottegids, Padkaart vir die lewe, bevat 'n verskeidenheid wyse woorde uit die Bybel. Enigiemand, ongeag of hulle studeer, werk, of uitsien na aftrede, kan dit as 'n riglyn in hulle lewe gebruik. Met God as jou kompas, sal hierdie Skrifgedeeltes jou op jou lewenspad lei en jou help om jou geloof toe te pas in die verskillende fases op jou lewenspad.\tLees Meer\nMary Jones Die Bybelgenootskap-beweging begin by 'n Walliese meisie, Mary Jones, se begeerte na 'n Bybel. Mary is gebore in 'n tyd toe Bybels baie skaars en duur was en het van kleins af 'n verlange na 'n eie Bybel gehad. Op 15-jarige ouderdom, nadat sy vir jare gespaar het, het sy ongeveer 40 km te voet afgelê om 'n Bybel te bekom.\tLees Meer\nLeef in Hoop (e-boek)\tTroos vir MIV/vigs-lyers en die mense na aan hulle. Die Bybel het goeie nuus – die goeie boodskap van God se liefde en aanvaarding. Hierdie boekie met talle vertroostende Skrifgedeeltes sal jou bemoedig en jou verseker dat jy nie alleen is nie.\tLees Meer\nVir Jou Bediening\t+Lees Meer\nDie Bybel: Hoop vir almal\tDie Bybel is 'n bron van hoop. Dit gee versekering, blydskap en krag. Laai jou eksemplaar van Die Bybel: Hoop vir almal af en lees meer oor hoop in die Bybel en deel dit met ander.\tLees Meer\nVir Jou Vir Jou Bediening\t+Lees Meer\nEk is sy (e-boek)\tRegdeur die Bybel speel vroue 'n belangrike rol. Sommige het in verhouding met God gestaan, terwyl ander weer hulle rug op Hom gedraai het. Hulle was vroue met verskillende dimensies, vroue met verskillende lewensomstandighede.\tLees Meer\nEk is hy (e-boek)\tRegdeur die Bybel speel mans 'n belangrike rol. Sommige het in 'n verhouding met God gestaan, terwyl ander weer hul rug op Hom gekeer het. Tog het God met elkeen 'n pad gestap.\tLees Meer\nLewenswysheid (e-boek)\tDie Bybel is baie eeue oud. Tog is die boodskap van hierdie boek uit die verre verlede steeds nuut en vars vir elke generasie. Mag jy in hierdie seleksies uit die Skrif die pad na redding herontdek deur die lewenswaarhede wat daar in God se Woord te vinde is.\tLees Meer\nGeroep om te dien (e-boek)\tHierdie boekie bevat dertig temas met toepaslike Skrifgedeeltes wat verskillende aspekte van versorging belig. Elke tema word afgesluit met vrae vir nabetragting wat jou sal help om die boodskap in die Skrif op jou lewe en jou taak as versorger toe te pas.\tLees Meer\nHelp! Hoe moet ek my Bybel lees?\tDie Bybel kan oorweldigend wees vir nuwe lesers. Hierdie boekie sal hulle help om te verstaan wat die Bybel is en hoekom hulle dit moet lees. Dit bevat praktiese voorbeelde wat verduidelik hoe om deur die Bybel te navigeer en help lesers om die Bybel op hulle alledaagse lewe toe te pas.\tLees Meer\nGenesing vir die pyn\tVerkragting kan met enige iemand gebeur – selfs die dogter van 'n magtige koning. Hierdie Skrifgedeeltes is saamgestel om slagoffers te bemoedig en te versterk.\tLees Meer\nVir Die Jeug Vir Jou Vir Jou Bediening\tlaai meer\ndruk SHIFT sleutel vir alles\ne-BybelNuus\tE-posadres Naam Van 'n Bybel virelkeen


Resep: Dadelkoekies | Maroela Media\nMaroela Media-leser Rochelle Carstens het hierdie resep 40 jaar gelede in ŉ tydskrif gekry.\n“Ek het dit nou al honderde kere gebak. Deesdae is die dadels bietjie duur, maar sodra ek dadels kry wat nie te duur is nie, bak ek dit graag. Dit is regtig heerlik saam met ŉ koppie tee,” het sy gesê.\n875 g koekmeel\n450 g margarien\n3 groot eiers of 4 kleiner eiers\n250 ml melk (of helfte water, helfte melk)\nSif die koekmeel, sout en bakpoeier saam.\nVryf die margarien in meelmengsel in.\nMeng suiker en gekapte dadels saam en hou dit eenkant.\nIn ŉ aparte bak, klits eiers saam met die vanielje en ŉ gedeelte van die melk.\nVoeg dadel-en-suiker-mengsel by meelmengsel en voeg dan die eiermengsel by. Gooi ook die res van die vloeistof by en roer.\nSit lepels vol beslag op gesmeerde bakplaat.\nBak vir +/- 20 minute op 180 °C. Sodra dit begin ligbruin raak, is dit gaar. Baktyd hang af van grote van hopie deeg.


Ou volla probleem vir kompleks | Kormorant\nOu volla probleem vir kompleks\nCommunity People — 12 April 2012\nLinks: Charlene Gordon en haar 1962 Beetle wat glo nie by ‘n luukse ontwikkelling welkom is nie.\n‘n Jong meisie moes met verstomming dié week hoor dat haar enigste ryding nie aanvaarbaar is vir ‘n luukse sekuriteitskompleks nie.\nDie 1962 Volkswagen Beetle, wat deesdae ‘n versamelstuk is, is student Charlene Gordon (24) se enigste vervoer en sy woon tans by familie in Xanadu Eco Estate.\n“Ek is dié week ingelig dat my tjor ‘n seer oog vir Xanadu is en dat dit glo die waarde van die eiendom afbring. Daar is glo gevra dat die Volla van die perseel moet af, of die verkeerspolisie sal uitgeroep word,” sê Charlene.\n“Ek is ‘n student wat deeltyds werk en ek kan nie ‘n ander motor bekostig nie. Ek het nie geweet net sekere motors word by dié ontwikkellings toegelaat nie.”\nBy navraag het Jan Muller, Xanadu Eco Estate bestuurder, gesê die blou volla is vir hulle ‘n probleem.\n“Ons is bang vir ‘n ongeluk. Die kar start nie altyd nie en dan free sy teen die bult af en ek weet nie of dit padvaardig is nie. Ek wil hê sy moet die kar regmaak dat dit mooi werk,” het hy gesê.\n“Ek is nie lus om mnr Januarie by die verkeersdepartement te bel en te sê hier staan ‘n onpadwaardige kar nie…”\nCharlene se tjor is wel op die pad, gelisensieerd en als.\nSoos ‘n inwoner, wat van die debakel verneem het, aan Kormorant gesê het: Die plek se naam is nie verniet Xanadu “Ego” Park nie.\nJacques12/04/2012 at 10:11 am\tEk voel eintlik jammer vir haar ek weet soos ek weet ons jong studente het nie geld vir n “grand” kar nie, ons kan bekostig wat ons kan en ons het nie almal ryk ouers wat vir ons bmw’s en sulke karre kan koop nie? Dit is onregverdig dat n mens geoordeel word oor wat jy ry of hoe jy aantrek. Is ons almal dan nie veronderstel om gelyk tewees nie? Lewe ons dan nie in n vrye land nie? Hoekom moet mense ons oordeel oor wie ons is? Leer n mens ken en rerig, soos hulle se “don’t judge a book by it’s cover”. Sterkte en onthou ek is een van baie wat saam met jou sal staan teen die wat oordeel!


afrikaans, English, vraestelle, wiskunde\tGraad 3, Graad 4, Graad 5, Graad 6, gratis, toets, vraestel, vraestelle\t4 Kommentaar\nVind hiermee verskeie gratis vraestelle [400+] wat op die internet beskikbaar is. Enkele basislyn vraestelle is hier beskikbaar. Loer gerus ook laer af aan die regterkant na die hofie waar meer vraestelle gelys is. Meer Graad 7 Wiskunde Hersieningswerk Loer gerus ook hier na ander vakke en moontlikhede: ‘n Vorige plasing met meer as 400 […]\nIemand het inligting oor die lewensiklus van ‘n padda (vir ‘n multi-graad klas, Graad R – 3) gevra. Hiermee dan ‘n paar idees. Padda prente Padda se lewensiklus en basiese bou As ‘n mens ‘n visbak met paddavisse in die klas kan aanhou, sou dit wonderlik wees. Die kinders sou dan kon sien hoe paddas […]\n2020, afrikaans\tATP, Graad 1, Graad 2, Graad 3, Graad R, kurrikulum, Onderrigplanne, pasaanduiders, Reporting Tool\t25 Kommentaar


Hoop | Boendoe se blog argief\nNou die oggend loop ek saam met Pieter skool toe. Skaars buite die hek, of sy mater, Thabiso, diè se ma en sy sussie kom ook te voorskyn. Ook oppad skool toe. (Ek het intussen uitgevind dis Thabiso, nie Thabetho nie. Pieter kan nog steeds nie ‘n ’s’ uitspreek nie!) Nou, die twee is baie erg oor mekaar. Dadelik los hulle die ma’s en hardloop na mekaar toe. Ek dog toe, shame, die tweetjies is so bly om mekaar te sien, ek sal maar al drie skool toe vat. Die ander ma is maar tog te bly, want sy sit nog met ‘n pap baba in haar arms, en daar gaat ons.\nDis moes ‘n vreemde prosessie gewees het: ek, met die dogtertjie aan die hand, voor, en Pieter en Thabiso hand aan hand agter ons. En hulle gesels kliphard oor goed wat ek nie verstaan nie. Op ‘n stadium hoor ek Pieter sê: “Thabetho, I love you.” Die love word sommer so uit die hart beklemtoon. “You’re my best friend in the whole wide world.” Arme Thabiso kry so skaam, maar knik maar net sy kop. Ek het innerlik gelag. As my arme ma dit kon sien! Haar boere-kleinseun wat net Ingels praat (nugter weet hoekom) en so lief vir sy swart maatjie.\nMy ma het my verras. Toe ek haar agterna die storie vertel, het sy net gelag. En gesê: “Ons moet maar liewer nie ons vooroordele ons kinders s’n maak nie.” My ma is tagtig. ‘n Stoere boeretannie wattikakvattie. Maar wys.\nIn elk geval, gister sit ek vasgenael voor die kassie en krieket kyk. Die Proteas het my so trots gemaak. Nie net oor die wen nie, maar omdat hulle duidelik ‘n hegte band het. Goed oor die weg kom en mekaar verstaan. En op ‘n stadium het ek die storie só gekyk en gewens dat hulle verteenwoordigend is van die groter Suid-Afrikaanse prentjie. Waar daar plek is vir elkeen om ‘n rol te speel, ongeag kleur, taal of geloof.\nEk het hoop vir die jonges. Ek dink hulle gaan die wa deur die drif kry. Maar dis veral Pieter en Thabiso se geslag wat heeltemal anders gaan wees as wat ons nou is. Mits hulle die geleentheid kry om mekaar te leer ken. Mits hulle nie opgesaal sit met ons vooroordele nie.\n0 Responses to “Hoop”\n« I do love cricket!


Derde Hyundai i20 eindelik beskikbaar | MotorPlus\nKommentare af op Derde Hyundai i20 eindelik beskikbaar\nSedert die Hyundai i 20 in 2009 vir die eerste keer bekendgestel is, is meer as 106 000 eenhede in Suid-Afrika verkoop, en die met die derde geslag hoop Hyundai om op hierdie sukses voort te bou.\nDie derde geslag is reeds meer as ‘n jaar gelede oorsee bekendgestel, maar onder meer weens die COVID 19-pandemie is sy plaaslike bekendstelling tot nou toe uitgestel. Die groot nuus is dat die derde geslag beskikbaar sal wees met ‘n turbo-aangejaagde een-liter enjin terwyl die 1,2 – en 1,4 liter-enjins van die vorige geslag oorgedra word.\nDaar is twee spesifikasievlakke beskikbaar. Die Motion is die intreevlak-model en bied ‘n keuse tussen ‘n 1,2 liter enjin met ‘n vyfgang-handratkas en ‘n 1,4 liter met ‘n outomatiese ratkas met ses gange. Die kraglewerings van hierdie twee enjins is onderskeidelik 61 kW teen 6 000 opm en 74 kW teen 6 000 opm, en hulle lewer wringkrag van onderskeidelik 115 Nm teen 4 2000 opm en 133 Nm teen 4 000 opm. Die Fluid is ook met die 1,2 liter-enjin en die vyfgang-handratkas beskikbaar maar vir die eerste keer is daar die keuse van ‘n turbo-aangejaagde enjin. Die 1,0 T GDI drie-silinder enjin , wat gekoppel kan word aan ‘n sesgang-handratkas of ‘n sewegang DCT-dubbelkoppelaarratkas, lewer 90 kW teen 6 000 opm en wringkrag van 172 Nm teen tussen 1 500 en 4 000 opm.\nDie Motion se standaard kenmerke sluit die volgende in: twee lugsakke, 15 duim staalwiele, handbeheerde lugversorging, elektriese buitespieëls, outomatiese ligdiode-kopligte met dagryligte, voorste misligte, ‘n trukamera met parkeersensors, ‘n digitale instrumentepaneel met ‘n volledige ritrekenaar, ‘n agtduim raakskerm met Bluetooth, ‘n USB-kragpunt voor, Android Auto en Apple Car Play, ‘n veelfunksie-stuurwiel en stembeheer. Die Fluid voeg die volgende kenmerke by: 16 duim allooiwiele, buitespieëls wat met die druk van ‘n knoppie ingevou kan word en rigtingwysers bevat, spoedbeheer, ‘n leeroorgetrekte stuurwiel en rathefboomknop, atmosfeerbeligting, ‘n agterste USB-kragpunt, twee bykomende luidsprekers, ‘n koordlose selfoonlaaier, ses lugsakke, bykomende luguitlate vir die agterste insittendes en ‘n armleuning tussen die voorsitplekke. Benewens die standaard-bakkleure is die Fluid ook opsioneel met ‘n swart dak saam met ‘n wit of rooi bakwerk beskikbaar. Die 1,2 Fluid se sitplekke beskik oor materiaal-bekleedsel en dié van die 1,0 T GDI met nagemaakte leerbekleedsel; albei het rooi stikwerk wanneer die tweekleurbakwerk gekies word.\nDie pryse van die verskillende modelle, wat ‘n waarborg van altesaam sewe jaar of 200 000 km en ‘n diensplan van vier jaar of 60 000 km insluit, lyk só:\n1,2 Motion: R 275 900\n1,2 Fluid: R 289 900\n1,4 Motion outomaties: R 305 900\n1,0 T GDI Fluid: R 330 900\n1,0 T GDI Fluid 7 DCT: R 355 900\nDie tweekleur-afwerking is teen ‘n bykomende R 5 000 vir die Fluid-modelle beskikbaar.


Dit betaal letterlik om in te skryf op RSG se e-nuusbrief - RSGplus\nDit betaal letterlik om in te skryf op RSG se e-nuusbrief\nGepubliseer op 07/09/2015. 27/02/2018\nPetro Crafford sê sy kan nie ophou glimlag nie……sy is die gelukkige RSG-luisteraar en RSG e-nuusbrief-intekenaar wat die R6,000 kontant met die komplimente van RSG gewen het. Die enigste vereiste om in aanmerking te kom vir die prysgeld, was om teen Woensdag, 26 Augustus om 12:00 ‘n geregistreerde RSG-nuusbrief ontvanger te wees! Petro was….en voila, daar wen sy toe R6,000.\nEn op 23 September om 12h00 trek ons ‘n tweede wenner wat R6000 kan wen. Klik hier en teken dadelik in.\nPetro Crafford van Hoekwil, die wenner van die eerste e-nuusbrief kompetisie\nPetro bly op Hoekwil naby George. Sy en haar man Willem het 8 jaar gelede afgetree ná 40 jaar in Skukuza in die Krugerwildtuin; hulle het albei vir die Parkeraad gewerk. Petro sê hulle is baie gelukkig in hul aftreehuis op Hoekwil en goed ingeskakel by die gemeenskap en die plaaslike NG gemeente. Albei is pensionarisse, maar nie met vakansie, soos hul kleinkinders dink nie!\n“In ons huis is die radio van soggens tot saans aan op RSG. Al my broers en susters luister ook graag RSG. Ek het ingeteken op die nuusbrief omdat dit vir my interessant is om te weet wat agter die skerms aangaan. Dit voel nog steeds onwerklik en kan nie glo dat juis my naam gekies is nie!” sê Petro. Hulle huis word binnekort geverf en die prysgeld gaan baie handig te pas kom.\nVertel gerus vir jou familie en vriende van RSG se nuusbrief – ‘n mens weet nooit wanneer daar weer ‘n meevallertjie is nie…\nTeken só in op ons e-nuusbrief\nDis baie maklik om vir RSG se nuusbrief te registreer. Gaan na die tuisblad op RSG se webtuiste (rsg.co.za), en klik op E-nuusbrief op die INTERAKTIEF blok. Hier is die skakel na die intekenblad: http://www.rsgplus.co.za/kontak/teken-in\nDan vul jy net jou naam, van en e-posadres in, klik op Teken In – en siedaar! Jy kry so twee nuusbriewe per maand met interessante brokkies, hoogtepunte, nuus, terugvoer, ‘n kykie agter die skerms en vele meer!\nWaar kom die metaangas op Mars vandaan?\nHoe gesond is tieners se drinkgewoontes?


Kokke is nie baie hoog mening van al die kabeljou familie van visse. Hul vleis te droog, benerige, uitmekaar te val in die pan. Maar klink - uitsondering nie. Klein beentjies in dit is nie te veel nie, dit is baie maklik om te gebruik in die kombuis. As ons die ringe van stokvis neem, kan die smaaklike gereg voorberei in minute. Hierdie vis is gewoonlik onmiddellik aan 'n vrieskas, solank dit vars gehou. Dit is - die enigste negatiewe stokvis. Die res van sy vleis is ryk aan vitamiene en voordelige vette, minerale en proteïen. 'N Lae kalorie vis maak dit ook 'n dieet produk. In hierdie artikel sal ons bespreek hoe om ringe van stokvis te berei en aan te bied 'n paar interessante resepte. Die produk kan gekook, gebak, gebraai, gestoofde, maak hom 'n maalvleis vir frikkadelle - met ander woorde, 'n wye verskeidenheid van moontlikhede in die voorkant van jou.\nGelaagde slaai van verskeie rasse van vis\nStokvis filet ... Resepte met hierdie spesifieke bestanddeel kokke verkies as gevolg van heel vis met 'n groot bohaai. En aangesien jy net bly dat die ontdooi brikette. om dit te doen moet nie 'n flits (in die mikrogolf) wees, en op die skelm. Beter te laat die vis sal uit die vrieskas in die yskas te beweeg en sal die nag daar staan. Dus is dit beter om die vorm wanneer dit gaar te hou. Vir hierdie feestelike slaai puff is wat nodig is om drie soorte vis te neem. Elke spesie moet 'n halwe kilogram wees. Om die smaak van 'n gereg te balanseer, behalwe stokvis in die lys van bestanddele en telapiyu vetterige salm ingesluit. Elke variëteit kook in die melk apart omdat hulle verskillende tyd om te kook vereis. Skoon 400 gram sampioene, kap hulle in stukke, gebraai in groente-olie. Twee of drie uie fyn shinkuem, passeruem na sampioene. Elke verskeidenheid van vis mash met 'n vurk. Aan styl slaai mayonnaise promazyvaya elke laag. Aan die onderkant is 'n stokvis filet. Resepte dikwels beveel dit verbind met slaaie met uie. Op die top van dit sit ons 'n rooi vis, en dit - sampioene. Die vyfde laag dien telapiya. Top smeer mayonnaise en stuur in die yskas vir 'n uur bevrugting.\nVis onder 'n pelsjas eiervrug\nHoe om die ringe van stokvis gebak met groente kook? Maak eers die marinade. In 75 ml van pomelosap volem drie lepels sojasous. Voeg twee huisies fyngekapte knoffel, 'n knippie chili peper en Italiaanse kruie. Ons het by 'n lepel heuning by en meng alles. Dit marinade sal stokvisfilette publiseer. Laat lê met 'n kwart van 'n uur. Twee sjalot bolle in halfsirkels sny, passeruem om deursigtigheid in groente-olie, voeg 'n lepel suiker en twee keer die bedrag van sojasous. Binne minute karameliziruem boog. A pond van gebraaide eiervrug pyuriruem in 'n blender met drie eetlepels olyfolie, fyngekapte knoffel tand en vyf eetlepels sesamsaad. In die bak gelê met lae vis, 'n halwe ui en kapokaartappels. Ons herhaal, maar in 'n ander volgorde. Heck, kapokaartappels, uie. Die vorm is geslote foelie provintiv top van 'n klein gaatjie. Stuur in 'n voorverhitte oond tot 200 ° C. Na 45 minute, verwyder die foelie en hou stokvisfilette in die oond vir nog 'n kwart van 'n uur.\nHeck in Grieks\nDrie visse maal. Dit kan beperk word tot die verwydering van die rant, die verlaat van die hele rug. Sout, gooi die suurlemoensap, sprinkel met jou gunsteling geurmiddels. 'N Groot tamatie sny in klein blokkies. Honderd gram van kaas vryf in klein skyfies. Meng die tamatie met suurroom (halwe koppie). Dra by tot die druk knoffelhuisie en die helfte van die kaas. Dit geurmiddels vryf die ringe van stokvis. In die oond gebak onder die res van die kaas met 'n bietjie van broodkrummels, is dit deurtrek met 'n delikate romerige smaak en wil net smelt in jou mond. Ringe moet gekook word sowat 'n halfuur by 200 grade.\nDelikate vis perfek met sampioene en kaas cap sal die vlees van droog te voorkom. In die eerste plek braai drie eetlepels meel om die gesmelte botter tot goudbruin. Vul die melk (300 ml). Roer meel totdat die verdwyning van knoppe. Voeg 'n honderd gram gerasperde kaas "Maasdam", twee knippies gerasperde neutmuskaat en pietersielie ( 'n halwe klein balk). Kook op minimum hitte tot dik. Ons sout die sous, geur met swartpeper dit. 'N halwe kilogram van vars sampioene skoon, in skywe gebraaide in groente-olie met twee kap bolle afgesny. Vryf die bak met botter. Sit die helfte kilo stokvisfilette. Top - sampioene met uie en sous. Voel vry om 'n vorm in te dien om die oond. Kook vir sowat 40 minute by 190 ° C.\nWerklik veelsydig in die kombuis stokvisfilette. Resepte aangebied om hom te maak al die geregte, behalwe dat die nageregte. Ons bied u na hul huis bak asseblief onder die romantiese naam "Roza Vetrov". 'N kilo van ringe in dun repies is ontdooi. Twee groot wortels skoon, vryf, braai tot goudbruin kleur. Dra by tot haar twee eetlepels ketchup, peper by en geur met sout. Fyn shinkuem twee groot bolle. Op versoek kan hulle braai. Filet strepe sit 'n bietjie uie. Ons draai rolle. Ons sit in 'n bak. Obkladyvayut wortels. So gaan ons met al die stukke van die vis. Drie honderd gram van kaas, meng met vier eetlepels suurroom, voeg 'n bietjie sout na smaak. Dit sous geregte vet bo-op. Ons sit bak vir 'n halfuur. Dien, sny in stukke, soos koek.\nFilet van stokvis resepte dikwels aanbeveel meng met ander, meer edele inwoners van die see. Hier weer wat ons nodig het om salm. As jy wil 'n lekker brood kry, neem twee keer die bedrag van haar, in vergelyking met Heck. Kook twee afsonderlike grade van vis met sout, lourierblaar, peper, ertjies en uie. Ons gee koel. Ons neem die vis en die sous in 'n glas uit die pienk salm ontbind 30 gram van gelatien. Die gevolglike jellie knie met 300 gram van mayonnaise en drie eetlepels suurlemoensap. Beide rasse van vis, apart te klop in 'n blender. Is om elk van vyf lepels mayonnaise en knie bygevoeg. Kos op die film stokvis eweredig. Gelê op die top van die olywe. Ons draai te rol en stuur in die yskas. Verspreiding op kleefplastiek laag mayonnaise met gekapte pietersielie (balk 2). Versigtig plaas op die top van stokvis. Weer ons draai, stuur cool. Die derde laag is salm. Dit lê twee vorige laag. Na 'n halfuur bevriesing in duie stort roll in sesamsaad, gemeng met paprika en borrie.\nStokvis filet in multivarka\nResepte aanbod ons baie opsies van kook vis met die hulp van die kombuis-eenheid. En een van hulle - roll met ertjies. In die eerste plek Onvries honderd gram fillet en slaag dit deur 'n vleismeul. Ook kap die ui. Maar ons sal sny twee knoffelhuisies in dun skywe. As ertjies (80 gram) van bevrore, vul dit met kookwater vir 'n minuut. As geblikte - Syg af. Een wortel sny in klein blokkies en sowat vyf minute om af "Koek" in groente-olie passeruem. Om al die bogenoemde bestanddele. In die vleis voeg drie eetlepels van semolina, eier, sout en peper na smaak. Ons hou eenkant 'n kwart van 'n uur tot die massa van geswel. Versprei op die tafel 'n kulinêre papier, sit dit in die vorm van maalvleis brood. Wrap, ingesteek in die uithoeke. Giet in die eenheid 'n halwe liter water. Stel die rooster en gelê waarop ons roll. Stokvis filet in multivarka resepte beveel om te kook in verskillende vorme, maar ons moet die "Stoom". Die timer op dieselfde tyd te stel vir 'n halfuur. Alle. Gereg, uit te brei, koel, sny in skywe.\nOns het verskillende resepte vir hierdie verteenwoordiger van kabeljou familie beskou: gebakte stokvis met sous, roll, slaai ... Maar vis koeke - is waarskynlik die mees oorspronklike manier. Ons sal hier nie beskryf, hoe om die deeg te kook. Dit is die mees algemene, sowel as vir ons gewone vleisprodukte. Ons fokus op vulsel. Ui fyn en braai shinkuem. Salmfilet en stokvis (totale 600 gram) sechem mes in klein stukkies of maalvleis. Kook twee eiers hardgekookte, vryf. Meng die vis, eiers, ui, 'n kwart koppie room, sout en swartpeper. Met hierdie vulling sculpt kluitjies. Bon Appetit!\nKook zucchini gemarineer in Korea\nSuurlemoen konfyt: bestanddele, resep\nLewendige aas vir snoek - veral visvang. Hoe om 'n snoek op lewendige aas te vang\nKoekies sonder eiers - resepte vir 'n gesonde lewe.\nDieet Bormentalja: Beginsels en beskrywing van die metode\nDie vel op die elastiek - gerief en troos!\nBallerina met studs: interessant en belangrik!


Utrecht – vetweet\nPosted on June 30, 2010 by gidivet\nOp Woensdag 16 Junie het ek oorgevlieg Amsterdam toe en gedurende die middag die stad so ‘n bietjie verken. Die meeste konferensiegangers sou eers die Donderdag arriveer, maar ‘n klompie van ons moes baie vroeg die Donderdagoggend die trein haal Utrecht toe. In die spitstyd moes ons soms hard stoei om op die regte trein of bus te klim. Utrecht Universiteit is ‘n massiewe plek, en die Veeartsenykunde Fakulteit het ‘n baie goeie reputasie. Dit was sommer heel vroeg al goed warm, en die laboratorium waar hulle die wetlab vir ons aangebied het was nie lugverkoel nie. Die tema van die dag? Tandheelkunde in katte.\nEk woon baie kursusse by, maar was jare laas op ‘n universiteitskampus. Na middagete in die kafeteria sit ons luilekker op die bankies met medestudente en kuier. Snaaks hoe herrineringe aan my eie studentedae op Onderstepoort weer springlewendig in my opstaan. Gemengde gevoelens. Enersyds is ek diep dankbaar dat daar nie ‘n eksamen om die draai is nie. En andersyds mis ek die sorgvrye dae.\nLaat die middag was ons terug in Amsterdam en moes spring om deur die stort te kom en aangetrek vir die aand se verwelkomingsdinee. Ek bly maar altyd in die goedkoop hotelle, want die konferensies word aangebied in vyfsterpaleise wat heeltemal bo my vuurmaakplek is. ‘n Mens spandeer in elk geval die minimum tyd in jou kamer. Hierdie jaar was dit die Grand Hotel Krasnapolsky op Dam Plein. Wat ‘n heerlikheid om na ‘n jaar weer ou vriende raak te loop van oral oor die wêreld, en dan weer ‘n paar nuwes te ontmoet. Na die ete sit ‘n groepie van ons af om Amsterdam bietjie te verken. Ons gids, Jörg, weet van ‘n lekker kafeetjie, waar selfone verbied word, en lekker mellow musiek speel. So sit een Suid-Afrikaner, 3 Duitsers en een (baie vliegvoos) Japanner om ‘n tafel die tyd en verwyl.\nEn dan stap ons weer deur die soel nanagluggie terug, waar musiek uit ‘n dosyn kafees sypel. By die brug draai my kamerade af en ek gaan alleen verder langs die grag af tot by my hotelletjie, op met ‘n baie steil trap, terug na ‘n tweede verdiepingkamertjie met ‘n dun matrassie en ‘n ekstra hoë plafon. Gistermiddag het ek nogal gewonder watse soeterige wierokerige reuk in die lug hang. Nou is ek 24 uur langer hier en wonder glad nie meer nie. In seker dele van die stad is daar “Coffee Shops” en dieselfde reuk hang daar rond…\nDie volgende dag begin die konferensie in alle erns.\nFrom 2010-06-17 – Utrecht\nPaartie – foto van gidivet… →\n7 thoughts on “Utrecht”\nLekker om ‘Afrikaans’ te lees daar. Sjoe, daai trap!! Gelukkig het jy darem seker net ‘n ligte tassie by jou. Geniet Amsterdam, dis so mooi. Ek het eenkeer my alie af verdwaal daar rondom die Damplein. Alles lyk so dieselfde.\nWel as ek ‘n paar mense kan lus maak om te kom kuier het ek gedeeltelik in my doel geslaag.\nSal definitief teruggaan Amsterdam toe. So baie om te sien en doen waarvoor daar nie tyd was nie. Maar die volgende konferensie is in Vienna. Ek het klaar geboek.\nJa ‘n mens se oor raak vinnig gewoond aan die Hollands. Hulle dink natuurlik “wat leuke taaltje” as hulle ons hoor praat en dink ons taal is argaïes. Ek dink weer hulle taal is outyds. Snaaks né.\nJune 30, 2010 at 23:27\nWeens verskeie redes word dit moeiliker om met al jou vriende kontak te hou, en sulke geleenthede is so kosbaar. Dan is daar altyd ‘n glasie bier om te probeer in elke nuwe stad.\nNaand therina – alles reg dankie. Sien volgende pos vir ‘n foto van gidi…giegiegie.\n…en die “Coffee Shops” in Nederland is anders as in Suid-Afrika, nê?? ….. anderster koffie daar?